title: Abimael Guzmán

text: Guzmánin poliittiset ideat on koottu kirjaan: "Guerra popular en el Perú. El Pensamiento Gonzalo". Loistavan polun tiedotustoimintaa hoidetaan Berkeleystä (California), New Yorkista, Brysselistä ja Kööpenhaminasta käsin. www.solrojo.org


title: Japan Airlinesin lento 123

text: Japan Airlinesin lento 123 oli Japanin sisäinen reittilento Tokion kansainväliseltä lentoasemalta Osakan kansainväliselle lentoasemalle. Hyvin pian nousun jälkeen koneen matkustamon paineistukset katosivat ja sivuvakaaja sekä sivuperäsin repeytyivät irti. Seuranneessa maahansyöksyssä lähes kaikki koneen matkustajat menehtyivät.


title: Japan Airlinesin lento 123

text: Maanantaina 12. elokuuta 1985 Boeing 747SR-46 -kone lähti Tokion kentältä kello 18.12. Kaksitoista minuuttia myöhemmin koneen lentäessä 570 km/h:n nopeudella runsaan 7 000 metrin korkeudella sen runko alkoi värähdellä epätavallisesti. Lentokoneen nokka kohosi ja matkustamon takaosan paineistus katosi äkillisesti. Paineistuksen äkillinen purkautuminen aiheutti sivuvakaajan sekä sivuperäsimen repeytymisen irti sekä kaikkien koneen ohjaamiseen tarvittavien järjestelmien romahtamisen, ja sen hallinta kävi vaikeaksi syöksy- ja nousuliikkeiden johdosta. Koneen matkustajat ja miehistö eivät kuitenkaan olleet tietoisia peräsimen irtoamisesta, vaan luulivat koneen takaosasta tullutta ääntä räjähdykseksi. Kone vähensi lentokorkeuttaan ja nopeuttaan miehistön pyrkiessä saamaan tilanteen hallintaansa käyttämällä moottorin työntövoimaa. Käytyään kahden kilometrin korkeudessa kone lähti uuteen nousuun, mutta joutui uuteen syöksykierteeseen.


title: Japan Airlinesin lento 123

text: Kello 18.56, noin 30 minuuttia peräsimen irtoamisesta, kone törmäsi puita kasvavan Takamagahara-vuoren harjanteeseen Gunman prefektuurissa Kantōin alueella, ja leimahti liekkeihin.


title: Japan Airlinesin lento 123

text: Turman syy saatiin selville vasta jälkeenpäin kun erään silminnäkijän lentokoneesta ottamassa kuvassa huomattiin suurimman osan sivuvakaajasta sekä koko sivuperäsimen repeytyneen irti. Lisäksi neljä silminnäkijää pystyi antamaan kuvauksen koneen viimeisistä vaiheista ennen putoamista:


title: Japan Airlinesin lento 123

text: Ensimmäisenä onnettomuuspaikalle saapui Japanin itsepuolustusvoimien (JSDF) helikopteri. Huono näkyvyys ja vaikeakulkuinen maasto estivät helikopteria laskeutumasta paikalle. Pilotti lähetti JSDF:n maastohenkilöstölle ilmoituksen, että turmapaikalla ei näkynyt mitään merkkejä eloonjääneistä. Tämän ilmoituksen johdosta lähinnä onnettomuuspaikkaa liikkuneet JSDF:n maavoimat eivät kiirehtineet lentokoneen hylyn luo vaan pystyttivät tilapäisen telttakylän ja rakensivat helikopterille laskeutumisrampin.


title: Japan Airlinesin lento 123

text: Aamulla 13. elokuuta kello 6.30, kun onnettomuuspaikan sijainti oli vahvistettu, 160 miestä käsittävä etsintäpartio kokoontui Uenon kylän keskikoululle saamaan tarkemmat ohjeet. Pelastuspartiot lähetettiin kahtena ryhmänä etsimään eloonjääneitä. Jyrkälle vuoristoalueelle saapui JSDF:n sotilaiden ja paikallisen virkavallan lisäksi muun muassa Uenon palokunnan ja metsästysyhdistyksen miehiä sekä Tano Fujiokan savusukeltajia. Kello 10.45 ensimmäiset etsijät saapuivat koneen putoamispaikalle ja tuntia myöhemmin neljä henkiinjäänyttä matkustajaa löydettiin ympäristöön levinneen romun joukosta. Eloonjääneet kuljetettiin pois onnettomuuspaikalta JSDF:n maavoimien suurella helikopterilla, joka nousi ilmaan kello 13.29. Vajaa tuntia myöhemmin kaksi ambulanssia toi uhrit fujiokalaiseen sairaalaan.


title: Japan Airlinesin lento 123

text: Myöhemmin JSDF:n ja viranomaisten toimintaa uhrien auttamisessa on kritisoitu voimakkaasti, sillä pelastajilla kesti 14 tuntia päästä tapahtumapaikalle. Pilotin kohtalokas virhearviointi ja yön kylmyys pelastajia odottaessa koitui monen onnettomuudesta henkiin jääneen kohtaloksi.


title: Japan Airlinesin lento 123

text: JAL 123 on historian pahin yhden lentokoneen onnettomuus, ja toiseksi pahin kaikista jääden toiseksi vain Teneriffan onnettomuudelle. Kaikki 15 miehistön jäsentä ja 505 matkustajaa 509:stä menehtyivät. Kaikki eloonjääneet olivat naisia. Heidän istumapaikkansa olivat olleet penkkiriveilla 54–60 koneen peräosan vasemmalla puolella. Naisten vammat koostuivat eri puolilla kehoa olevista luunmurtumista, mutta kaikki toipuivat seuraavan puolen vuoden aikana.


title: Japan Airlinesin lento 123

text: Onnettomuuden syyksi on arveltu vuosien varrella syntyneitä koneen rungon väsymismurtumia, jotka eivät kestäneet matkustamon ilmanpainetta. Koneen peräosan painetta pitävä väliseinä oli korjattu vuonna 1978 tapahtuneen onnettomuuden seurauksena. Boeingin teknikoiden käyttämät korjausmenetelmät eivät kuitenkaan vastanneet Boeingin asettamia vaatimuksia, sillä arvioiden mukaan väliseinän vahvuutta vähennettiin. Lennon aikana tapahtunut väliseinän murtuminen aiheutti hydraulisen järjestelmän tuhoutumisen ja sivuvakaajan sekä sivuperäsimen repeytymisen irti.


title: Spithridates

text: Spithridates (, kuoli 334 eaa) oli Lyydian ja Joonian satraappi Dareios III:n aikana. Hän oli yksi persialaisista sotapäälliköistä Granikosjoen taistelussa. Historioitsija Arrianoksen mukaan Spithridates yritti taistelun aikana iskeä Aleksanteri Suurta miekallaan. Kleitos Musta ehti kuitenkin väliin ja löi Spithridateen käsivarren irti. Diodoros Sisilialainen sekoittaa hänet Dareioksen vävyn Mithridateen kanssa ja kutsuu häntä nimellä "Spithrobates".


title: Hongkongin kansainvälinen lentoasema

text: Hongkongin kansainvälinen lentoasema () sijaitsee Hongkongissa Kiinassa. Lentoasema on avattu käyttöön vuonna 1998, ja se on tärkeä kulkuväylä Aasian, Amerikan ja Euroopan välillä. Lentoasema on rakennettu Chek Lap Kokin keinotekoiselle saarelle. Lentoasemalta matkustaa vuosittain noin 45 miljoonaa matkailijaa. Hongkongin kansainvälinen lentoasema on muun muassa Cathay Pacificin, Dragonairin ja Air Hong Kongin kotikenttä.


title: Hongkongin kansainvälinen lentoasema

text: Lentoasemalle on suunniteltu kolmatta kiitotietä.


title: Sulfidi

text: Sulfidit ovat rikin yhdisteitä, joissa rikki on alimmassa hapetusluvussaan –II. Sulfidit ovat joko epäorgaanisia yhdisteitä, joissa on "sulfidi-ioni" on S tai orgaanisia tioeetteriyhdisteitä eli "orgaanisia sulfideja". Tyypillinen epäorgaaninen sulfidi on natriumsulfidi NaS.


title: Sulfidi

text:
Sulfidi-ioni on hyvin vahva emäs, joka ei esiinny edes vahvasti emäksisissä vesiliuoksissa. Vedessä esiintyy vain vetysulfidi-ioni SH, esim. natriumsulfidin liuetessa veteen:
Sulfidin konjugaattihappo on vetysulfidi-ioni, ja sen konjugaattihappo on rikkivety. Tämän vuoksi veden tai ilmankosteuden kanssa kosketuksiin joutuvat sulfidisuolat haisevat rikkivedylle.


title: Sulfidi

text: Monet metallit muodostavat liukenemattomia sulfideja. Näitä ovat esim. kadmiumkeltainen CdS ja hopean tummumisen aiheuttava AgS.


title: Sulfidi

text: Tioeetterit eli orgaaniset sulfidit nimetään kuten eetterit korvaamalla eetteri-pääte sulfidi-päätteellä. Kemiallisesti ne muistuttavat pääasiassa eettereitä. Yksinkertaisin orgaaninen sulfidi on dimetyylisulfidi. Tioeetteri-termi on kuitenkin sulfidia yksiselitteisempi. Substituenttina olevaa -S-R -ryhmää nimitetään alkyylitio-ryhmäksi.


title: Sulfidi

text: Proteiineissa esiintyy disulfidisilta -rakenteita, jotka stabiloivat ja pitävät yllä proteiinien kolmiulotteista rakennetta.


title: Lappeenrannan rautatieasema

text: Lappeenrannan rautatieasema (, , ratakm 287+726) sijaitsee noin kilometrin päässä Lappeenrannan kaupungin keskustasta. Asemalta matkaa junia Helsinkiin sekä Joensuuhun. Matkustajajunien pääteasemana Lappeenranta on viime vuosina ollut harvinainen. 14. joulukuuta 2008 on tullut voimaan juna-aikataulu, johon sisältyy Helsinki-Lappeenranta-Helsinki -vuoro IC2-kalustolla. Kaikki junat pysähtyvät raiteella 1, jolla on korotettu laituri, kun taas raiteilla 2 ja 3 sitä ei ole.


title: Lappeenrannan rautatieasema

text: Huonejärjestys vaihtui Lappeenrannan rautatieasemalla 2000-luvun taitteessa uuden matkakeskuksen valmistuttua. Odotussalin itäpuolella sijainnut lipunmyynti ja rahtitavaran vastaanotto siirtyivät odotussalin länsipuolelle ja vastaavasti länsipuolella ollut kahvila siirtyi odotussalin itäpuolelle (ilman erottavaa väliseinää).


title: Lappeenrannan rautatieasema

text: Rautatieaseman yhteydessä on taksitolppa ja paikallisbussiliikenteen pysäkkejä. Lappeenrannan rautatieaseman vieressä sijaitsee Matkakeskus. Siellä ovat matkahuolto ja posti.


title: Lappeenrannan rautatieasema

text: 1990-luvulle asti Lappeenrannan rautatieasemalla kohtasi kaksi yöhenkilöjunaa noin klo 2.30: pikajuna Joensuu–Helsinki ja pikajuna Helsinki–Joensuu. Syksyllä 1993 ne siirtyivät kulkemaan Mikkelin kautta. Lappeenrannan kautta kulkee yhä bussien pikavuoroja yöaikaan.


title: Lappeenrannan rautatieasema

text:
Keisarinasema oli vanha asemarakennus Lappeenrannan keskustassa. Rakennus tuhoutui tulipalossa aamuyöllä 19. tammikuuta 2013.
Tämän vanhan aseman kilometri sijainti oli 287+900.


title: Hyrkania

text: Hyrkania oli muinainen Persian maakunta, joka sijaitsi Kaspianmeren etelärannalla nykyisten Iranin ja Turkmenistanin alueilla. Hyrkania on alueen kreikkalainen nimi, persiaksi sen nimi oli "Varkâna". Antiikin aikana Kaspianmerta kutsuttiin myös nimellä Hyrkanianmeri.


title: Hyrkania

text: Hyrkaniasta tuli osa Persian valtakuntaa Kyyros Suuren ja Kambyseksen aikana noin 559-520 eaa. Hyrkaniaa hallitsi satraappi, jonka pääkaupunki oli Zadrakarta, joka ehkä on nykyinen Sârî. Persian valtakauden aikana Hyrkaniaan rakennettiin muuri, jonka tarkoituksena ehkä oli suojella Hyrkaniaa Keski-Aasiasta päin tulevilta ihmisiltä.


title: Hyrkania

text: Noin 336-323 Hyrkania joutui Makedonian kuninkaan Aleksanteri Suuren alaisuuteen. Myöhemmin Hyrkania oli seleukidien hallitsema.


title: Nitriilit

text: Nitriilit ovat orgaanisia yhdisteitä, joissa funktionaalisena ryhmänä on syano- eli nitriiliryhmä (-C≡N) ja niitä voidaan pitää vetysyanidin orgaanisina johdannaisina. Nitriiliryhmässä hiili ja typpiatomi ovat kiinnittyneet toisiinsa kolmoissidoksella.


title: Nitriilit

text: Syanidi-ioni on negatiivisesti varautunut ioni, jonka kaava on CN. Se on vesiliukoinen ja myrkyllinen. Syanidit ovat syaanivetyhapon (HCN) epäorgaanisia suoloja. Syanidi voi toimia myös lähtevänä ryhmänä, kuten syanohydriineissä, jolloin hydrolyysituotteet ovat myrkyllisiä, esimerkkinä amygdaliini. Sen sijaan nitriileissä syaaniryhmän hiili on kiinnittynyt toiseen hiileen, ja jos se ei irtoa, yhdiste ei ole myrkyllinen.


title: Nitriilit

text: Nitriilejä voidaan valmistaa seuraavasti:Nitriilejä voidaan muun muassa hydrolysoida karboksyylihapoksi tai hydrata amiineiksi.


title: Oppilaskunta

text: Oppilaskunta on oppilaitoksen tai vastaavan laitoksen oppilaista tai opiskelijoista koostuva elin. Oppilaskuntaa vastaavasta elimestä käytetään eri kouluissa ja laitoksissa eri nimityksiä (esimerkiksi ylioppilaskunta tai opiskelijakunta). Oppilaskunta käsittää kaikki tietyssä oppilaitoksessa opiskelevat oppilaat tai opiskelijat.


title: Oppilaskunta

text: Oppilaskunnat ovat usein järjestäytyneet siten, että oppilaskunnalle valitaan hallitus, joka hoitaa päivittäistä toimintaa. Oppilaskunta saattaa myös valita keskuudestaan valtuuston, joka käyttää perinteisesti ylintä päätösvaltaa yleiskokouksen ulkopuolella.


title: Oppilaskunta

text: Oppilaskunnat ovat yleensä luonteeltaan julkisoikeudellisia yhteisöjä. Koska esimerkiksi lukioiden opiskelijakunnat ovat olemassa lukiolain nojalla, ei niitä tarvitse rekisteröidä yhdistyksiksi. Oppilaskunnalla voi olla tehtävänsä toteuttamiseksi tarvittavaa varallisuutta.


title: Oppilaskunta

text: Opetushallitus vastaa peruskoulujen oppilaskuntatoiminnasta sekä lukioiden opiskelijakuntatoiminnasta.


title: Oppilaskunta

text: Peruskoulujen oppilaskuntatoimintaa säädellään perusopetusta koskevassa laissa. Perusopetuslain 47 a § säätää, että opetuksen järjestäjän tulee edistää oppilaiden osallisuutta ja huolehtia, että oppilailla on mahdollisuus osallistua koulun toimintaan ja kehittämiseen. Oppilailla tulee olla myös mahdollisuus ilmaista mielipiteensä oppilaiden asemaan liittyvistä asioista. Oppilaille tulee järjestää mahdollisuus osallistua opetussuunnitelman ja siihen liittyvien suunnitelmien sekä koulun järjestyssäännön valmisteluun. Koululla tulee olla sen oppilaista muodostuva oppilaskunta, joka voi olla olla useamman koulun yhteinen.


title: Oppilaskunta

text: Oppilaskuntatoiminta on usein järjestetty siten, että oppilaskunnalla on valittu hallitus, jossa on edustus jokaiselta luokka-asteelta. Joissakin kouluissa ei kuitenkaan ole edustusta alimmilta luokka-asteilta. Oppilaskunnan hallitukseen valitaan jäsenet usein äänestämällä. Oppilaskuntatoimintaa ohjaa yleensä opettaja. Joissain tapauksissa oppilaskunnan ohjaava opettaja saa tehtävistään myös korvauksen.


title: Oppilaskunta

text: Oppilaskuntatoiminnan tueksi on julkaistu usean järjestön yhteistyönä palvelu, joka löytyy osoitteesta oppilaskunta.fi Kehittämiskeskus Opinkirjo ylläpitää palvelua ja myös tukee peruskoulun oppilaskuntatoimintaa.


title: Oppilaskunta

text: Lukiolain 27§ mukaan jokaisessa lukio-opetusta antavassa oppilaitoksessa on oltava kaikista lukiolaisista koostuva opiskelijakunta. Lukioissa opiskelijakunnan tehtävä on käyttää opiskelijoiden ääntä lukiolain 27§ mainituissa asioissa. Tämän lisäksi laki määrittää opiskelijakuntien tehtäväksi opiskelijoiden yhteistoiminnan järjestämisen.


title: Oppilaskunta

text: Lukiolain mukaan koulutuksen järjestäjä päättää opiskelijakuntatoiminnan järjestämistavoista. Monien lukioiden opiskelijakunnilla on säännöt, joissa määrätään oppilaskuntatoiminnan järjestämisestä, järjestäytymisestä, hallituksen valintatavasta sekä muista seikoista. Lukioissa opiskelijakunta valitsee usein yleiskokouksessa hallituksen, joka päättää oppilaskunnan asioista yleiskokousten välillä sekä käyttää opiskelijoiden ääntä lukiolain 27§ mainituissa asioissa. Yleiskokouksessa päätetään myös toimintasuunnitelmasta ja talousarviosta sekä hyväksytään edellisen vuoden tilinpäätös.


title: Oppilaskunta

text: Suomen Lukiolaisten Liitto ry (SLL) kouluttaa lukioiden opiskelijakuntia ja on muun muassa laatinut opiskelijakuntien mallisäännöt. Lisäksi SLL on julkaissut Opiskelijakuntatoiminnan oppaan, jossa annetaan ohjeita toiminnan järjestämiseen. SLL:n ohella Suomessa toimii ruotsinkielinen Finlands Svenska Skolungdomsförbund (FSS), joka järjestää oppilaskunnille koulutusta ja kannustaa suomalaisia opiskelijoita vaatimaan oikeuksiaan oppilaitoksissa.


title: Oppilaskunta

text: Laki ammatillisesta koulutuksesta määrittää, että koulutuksen järjestäjän tulee varata opiskelijoille mahdollisuus osallistua koulutuksen kehittämiseen sekä kuulla opiskelijoita ennen opintoihin ja muihin opiskelijoiden asemaan olennaisesti vaikuttavien päätösten tekemistä. Jokaisessa ammattioppilaitoksessa on oppilaskunta. Kaikkia oppilaitoksen opiskelijat kuuluvat automaattisesti oppilaskuntaan.


title: Oppilaskunta

text: Toisen asteen ammattiin opiskelevien liitot Suomen Ammattiin Opiskelevien Liitto – SAKKI sekä Suomen Opiskelija-Allianssi -OSKU ry kouluttavat ja opastavat oppilaskuntatoimijoita ja opiskelijoita.


title: Oppilaskunta

text: Vastaavia edustuksellisia elimiä löytyy myös muista oppilaitoksista, laitoksista ja organisaatioista. Tällöin myös nimi saattaa määräytyä oppilaiden tai opiskelijoiden nimityksen mukaan.


title: Chevrolet Corvair

text:
Corvair oli Chevroletin kiistelty automalli 1960-luvulla. Erikoisen mallista teki sen takamoottorisuus, joka oli harvinaista Yhdysvalloissa. Malli tehtiin kilpailemaan suosittua Volkswagenin Kuplaa vastaan, mutta siitä ei koskaan tullut kovin menestyksellistä mallia yleismaailmallisesti. Amerikassa Corvairia valmistettiin kuitenkin 1,8 miljoonaa kappaletta. Suomeen tuodussa mallissa oli kuusisylinterinen ilmajäähdytteinen bokserimoottori, jonka iskutilavuus oli 2687 cm³ ja teho 110 hevosvoimaa. Auton omamassa oli 1155 kg.
Corvarissa nähtiin myös yksi ensimmäisistä tuotantoautoihin asennettuja turboista.


title: Chevrolet Corvair

text: Corvairin ajo-ominaisuudet olivat epätavalliset amerikkalaiseksi autoksi. Takana olevasta moottorista johtuen auto oli yliohjaava eikä aliohjaava, johon amerikkalaiset autoilijat olivat tottuneet. Ongelmana oli myös heikko suuntavakavuus suurilla nopeuksilla sekä liian hidas ohjaus.


title: Chevrolet Corvair

text: Kaarteissa Corvair kulkee vakaasti, mutta varsinkin tiukoissa mutkissa kuljettajan täytyy ottaa huomioon hidas ohjaus.


title: Chevrolet Corvair

text: Loppuaikoina auton turvallisuus sai kyseenalaista mainetta etumoottorisiin autoihin tottuneiden amerikkalaisten käsissä. Takapainoisen auton käsittelyvaikeudet johtivat usein onnettomuuksiin. Kuluttajaoikeusaktivisti ja myöhemmin myös presidenttiehdokas Ralph Nader, joka ajoi useiden auto-onnettomuuksissa kuolleiden ja loukkaantuneiden asioita, kirjoitti vuonna 1965 kirjan "" ("Vaarallinen kaikissa nopeuksissa"), jossa hän tarkasteli yhdysvaltalaisten autojen turvallisuutta – pikemminkin turvattomuutta – ja laadun heikkouksia ja otti esimerkiksi Corvairin. Kirjan ilmestymisen jälkeen Corvairin myynti romahti. Corvairin teknisiksi ongelmiksi mainittiin etenkin liian kevyt takajousitus ja moottorin ylikuumeneminen.


title: Chevrolet Corvair

text: Osaltaan Ralph Naderin pamfletti johti Yhdysvalloissa autoja koskeneiden turvallisuusnormien kiristämiseen. Turvavöistä ja muista autojen turvavarusteista annettiin viralliset määräykset. Tämä heijastui nopeasti laajemmallekin, koska Yhdysvallat oli tärkeä markkina-alue myös muun maailman, varsinkin Japanin autoteollisuudelle.


title: Chevrolet Corvair

text: Ensimmäisen sukupolven Corvaireja valmistettiin vuosina 1960-64 ja toisen sukupolven vuosina 1965-69. Auton valmistus lopetettiin vuonna 1969.


title: Chevrolet Corvair

text: Corvairia tuotettiin lähes kaikilla kuviteltavissa olevilla korimalleilla. Malleihin kuului neliovinen sedan, neliovinen farmari, coupe, cabriolet, pakettiauto ja avolava.


title: Chevrolet Corvair

text: Corvairin malli Monza Spyder oli maailman ensimmäisiä turboahdettuja autoja, jota valmistettiin vuosina 1962-1966. Se kiihtyi 0-100 km/t vain 9,0 sekunnissa tehtaan ilmoituksen mukaan ja huippunopeus oli 190 km/t. Turbomallin moottori oli 2683 cm³ bokserikuutosmoottori (164 cid).


title: Chevrolet Corvair

text: Turbomallin ajettavuutta on parannettu jäykemmällä jousituksella. Ongelmana on kuitenkin tunnoton ja liian hidas ohjaus, yli viisi kierrosta. Kaarreajo-ominaisuudet ovat Corvairissa melko vakaat, kunhan kuljettaja ottaa huomioon hitaan ohjauksen. Takana ovat kaksoisnivelletyt vetoakselit sekä päällekkäiset tukivarret.


title: Chevrolet Corvair

text: Chevrolet Corvair esiteltiin Helsingin messuhallissa vuonna 1960 järjestetyssä autonäyttelyssä, mutta siitä oli ehditty kirjoittaa suomalaisessa lehdistössä vilkkaasti jo etukäteen. Vuonna 1965 Corvair maksoi Suomessa 19 000 markkaa (vuoden 2005 rahassa 28 600 euroa) ja oli tuolloin myydyistä Chevrolet-henkilöautoista hinnaltaan edullisin. Muita saman hintaluokan autoja olivat Citroen DS 19, Ford Fairlane, Mercedes-Benz 220 ja Rover 2000. Corvair herätti kiinnostusta autoalan asiantuntijoissa, koska se poikkesi monessa suhteessa Chevroletin totutuista piirteistä. Käytännössä Corvair kuitenkin jäi Suomessa niin harvinaiseksi autoksi, että läheskään kaikki maanteillä liikkuneet eivät sitä koskaan nähneet. Vuoden 1999 lopussa Suomen ajoneuvorekisterissä oli kuusi Corvairia.


title: Reserviupseerikoulun oppilaskunta

text: Reserviupseerikoulun oppilaskunta on rekisteröimätön yhteisö, jonka jäseniä ovat Reserviupseerikoulun järjestämän maavoimien reserviupseerikurssin upseerioppilaat ja upseerikokelaat sekä muut reserviupseeritutkintoon tähtäävät Reserviupseerikoulussa opiskelevat kurssilaiset. Oppilaskunnan avuksi Reserviupseerikoulun johto asettaa kuraattorin ja oppilaskuntakokelaan. Lisäksi oppilaskunnan toimintaa tukee Reserviupseerikoulun Oppilaskunnan Kannatusyhdistys ry.


title: Reserviupseerikoulun oppilaskunta

text: Reserviupseerikoulun johto suhtautuu oppilaskuntatyöhön myönteisesti virallisen sotilasopetuksen täydennykseksi, koska se tarjoaa mahdollisuuksia johtamissuoritusten oppimiseen.


title: Reserviupseerikoulun oppilaskunta

text: Oppilaskunta toimii Reserviupseerikoulun varusmiestoimikuntana ja vastaa Puolustusvoimien pysyväisasiakirjoissa varusmiestoimikunnille määrätyistä tehtävistä. Oppilaskunnalla on kuitenkin muihin varusmiestoimikuntiin verrattuna huomattavasti laajempi toimialue, ja varsinaisesta varusmiestoimikuntatyöstä Reserviupseerikoulun oppilaskunnassa vastaakin lähinnä sosiaalijaoston puheenjohtaja.


title: Reserviupseerikoulun oppilaskunta

text: Oppilaskunta toimittaa jokaisella kurssilla kurssikirjan, johon kerätään juttuja kurssin aikaisista tapahtumista sekä koko kurssin upseerioppilaat ja kouluttajat käsittävä matrikkeli. Kurssikirja rahoitetaan kirjaan myytävillä mainoksilla, joiden hankkimisesta vastaa oppilaskunnan ilmoitushankintajaosto.


title: Reserviupseerikoulun oppilaskunta

text: Oppilaskunta järjestää myös kurssin puoliväliin tai loppuun sijoittuvan kurssijuhlan, johon kaikilla avecin juhliin tuovilla upseerioppilailla on mahdollista osallistua.


title: Reserviupseerikoulun oppilaskunta

text: Tämän lisäksi oppilaskunta mm. järjestää urheilupäivän ja verenluovutuksen, julkaisee Sohlo-tiedotuslehteä, vastaa kurssijuhlapäivään ja päättäjäispäivään liittyvistä perinteistä, hoitaa kurssikirjan ilmoitushankinnan yhteistyössä oppilaskunnan kannatusyhdistyksen kanssa, hoitaa upseerioppilaiden lomakyydit, vastaa kurssipuukon ja muiden kurssiin liittyvien muistoesineiden tilaamisesta sekä järjestää historiallisen tutustumismatkan Karjalankannakselle.


title: Reserviupseerikoulun oppilaskunta

text: Tämän lisäksi erityisesti puheenjohtaja vastaa oppilaskunnan suhteista koulun johtoon, kantahenkilökuntaan, paikalliseen Sotilaskotiyhdistykseen sekä paikalliseen yrityselämään.


title: Reserviupseerikoulun oppilaskunta

text: Oppilaskunnan toiminta perustuu sääntöihin. Koulun johtaja on hyväksynyt oppilaskunnan nykyiset säännöt vuonna 2001.


title: Reserviupseerikoulun oppilaskunta

text: Yksikkökokous pidetään kurssin alkupäivinä jokaisessa Reserviupseerikurssin viidessä yksikössä (Kärkikomppania, Tiedustelukomppania, Tulipatteri, Esikunta- ja viestikomppania ja Pioneerikomppania). Yksikkökokouksessa valitaan jokaisesta joukkueesta, jaoksesta ja johtueesta edustaja ja varaedustaja oppilaskunnan korkeinta päätösvaltaa käyttävään edustajistoon. Lisäksi kokouksissa valitaan yksikkökohtaisia virkailijoita (esimerkiksi yksikön tiedotuspäällikkö, urheilupäällikkö ja speksipäällikkö) hallituksen alaisuudessa toimiviin jaostoihin.


title: Reserviupseerikoulun oppilaskunta

text: Oppilaskunnan korkeinta päätösvaltaa käyttää oppilaskunnan edustajisto, joka muodostuu jokaisesta Reserviupseerikurssin noin 25 joukkueesta valitusta edustajasta. Edustajiston tärkeimpiä tehtäviä on valita oppilaskunnan puheenjohtaja ja hallitus sekä päättää toimintasuunnitelmasta, talousarviosta, toimintakertomuksesta ja tilinpäätöksestä. Edustajisto kokoontuu vähintään kolme kertaa kurssin aikana: valintakokoukseen, suunnitelmakokoukseen sekä päätöskokoukseen.


title: Reserviupseerikoulun oppilaskunta

text: Oppilaskunnan toimeenpanovalta on hallituksella, joka koostuu hallituksen puheenjohtajasta ja pääsihteeristä sekä enintään 13 muusta jäsenestä. Jokainen hallituksen jäsen hallituksen puheenjohtajaa ja pääsihteeriä lukuun ottamatta toimii jonkin tietyn jaoston puheenjohtajana.


title: Reserviupseerikoulun oppilaskunta

text: Hallituksen alaisuudessa on viime kursseina toimineet talous-, ilmoitushankinta-, kurssijuhla-, kurssikirja-, historia-, urheilu-, sosiaali-, hengellisen-, kuljetus-, kulttuuri-, ATK- ja tiedotusjaostot. Jaostojen toimintaa johtaa jaoston puheenjohtajaksi valittu hallituksen jäsen. Tämän lisäksi jaostossa toimii hallituksen ja yksikkökokousten valitsemia jaostovirkailijoita. Jaostovirkailijoiden tehtäviin kuuluu jaostolle kuuluvien tehtävien toteuttaminen yhteistoiminnassa jaoston puheenjohtajan kanssa. Esimerkiksi kurssikirjajaostossa toimii kirjan taittamiseen tai grafiikkaan erikoistuneita upseerioppilaita.


title: Reserviupseerikoulun oppilaskunta

text: Virkailijamäärältään suurin jaosto on kurssijuhlajaosto, jonka tehtävä on organisoida kurssin aikana järjestettävä kurssijuhla.


title: Reserviupseerikoulun oppilaskunta

text: Reserviupseerikoulussa toimii oppilaskuntakokelas, joka on edellisen reserviupseerikurssin oppilaskunnan hallituksen jäsen. Oppilaskuntakokelaan tehtävä on kouluttaa uusi hallitus ja vastata oppilaskunnan vastuulle kuuluvista tehtävistä ennen uuden kurssin alkamista. Näihin tehtäviin kuuluvat muun muassa uuden hallituksen rekrytoiminen yhdessä edustajiston kanssa.


title: Reserviupseerikoulun oppilaskunta

text: Oppilaskuntatoimintaa ohjaa kantahenkilökuntaan kuuluva kuraattori. Kuraattori vastaa oppilaskunnan toiminnasta ja avustaa oppilaskuntaa. Kuraattori toimii oppilaskunnan hallituksen jäsenten esimiehenä ja vastaa oppilaskunnan toiminnasta tiedottamisesta erityisesti yksiköiden päälliköille sekä koulun johdolle.


title: Reserviupseerikoulun oppilaskunta

text: Oppilaskuntaa tukee Reserviupseerikoulun Oppilaskunnan Kannatusyhdistys, jonka toiminnanjohtajia ovat olleet:Reserviupseerikoulun oppilaskunta perustettiin kurssin 14 aikana (1.11.1927–22.4.1928), jolloin koulun johtajana toimi majuri Auno Kaila. Oppilaskunnan hallituksessa toimineet upseerioppilaat ovat usein kohonneet yhteiskunnallisesti vastuullisiin tehtäviin. Hyviä esimerkkejä ovat esimerkiksi Jorma Ollila (kurssi 162), Kimmo Sasi (kurssi 161), Juha Korkeaoja (kurssi 150), Kauko Juhantalo (kurssi 130) tai Björn Wahlroos (kurssi 150).


title: Reserviupseerikoulun oppilaskunta

text: Sivulle on kerätty kaikkien kurssien puheenjohtajat ja pääsihteerit. Myös kurssien nimet ovat esillä kurssista 129 lähtien jolloin ensimmäinen kurssi sai numeron lisäksi myös nimen.


title: MikroMikko

text: MikroMikko oli Nokia Datan 1980-luvulta alkaen valmistama, lähinnä yrityskäyttöön tarkoitettu pöytätietokonemallisto, johon kuului useita eri konemalleja. Koneiden suunnittelussa kiinnitettiin erityistä huomiota hyvään ergonomiaan.


title: MikroMikko

text: Sarjan ensimmäinen konemalli MikroMikko 1 julkistettiin Mikon nimipäivänä 29. syyskuuta 1981. MikroMikkoja valmistettiin vuonna 1985 avatussa Kilon tietokonetehtaassa.


title: MikroMikko

text:
Vuonna 1991 Nokia Data myytiin ICL:lle, mutta MikroMikko säilyi ICL:n ja myöhemmin Fujitsun tuotemerkkinä.
Fujitsu valmisti tietokoneet Espoon Kilon tehtaalla ja osan malleista Saksassa. Suomen markkinoille laitteet nimettiin MikroMikoiksi. Kansainvälisesti koneet oli nimetty Fujitsuiksi. Loppuvaiheissa niminä olivat ammattikäyttöön ErgoPro ja kotikäyttöön Indiana.


title: MikroMikko

text: Nokia valmisti tietokoneita nimillä "Mikko" ja "MikroMikko". Nimi syntyi yhdistämällä sanojen "micro computer" ensimmäiset tavut, jolloin sanaksi tuli Micco, suomennettuna Mikko.Keuruun Tiedetilan tietokonemuseon esittely MikroMikko 1:stä


title: MikroMikko

text: MikroMikko 1 myyntikampanjatiedoteVerkkojärjestelmien massamuistiton työasema


title: MikroMikko

text: Työasema tekstinkäsittelyyn ja taulukkolaskentaan


title: MikroMikko

text: Työasema graafiseen käyttöympäristöön


title: MikroMikko

text:
Tehokas työasema tai pienten verkkojen palvelin
Työasema vaativaan käyttöön, pienten verkkojen palvelin
Työasema vaativaan käyttöön, pienten ja keskisuurten verkkojen palvelin
Peruspalvelin, erikoistyöasema
Suurten verkkojen palvelin, erikoistyöasema


title: MikroMikko

text: Tiimi-työryhmäjärjestelmä oli MikroMikko-työasemista ja -palvelimista koostuva lähiverkko, joka 1980-luvun lopulla oli paljon käytetty. Palvelimina toimivat Nokian MPS-10-koneet. Työasemina käytettiin MikroMikko 3TT- ja PääteMikko-koneita. Ohjelmistopuolella oli tarjolla ainakin SQL/DMS-tiedonhallintajärjestelmä ja NOSS-dokumentinhallintajärjestelmä.


title: Breed

text: "Breed" on grunge yhtye Nirvanan kappale, joka julkaistiin yhtyeen "Nevermind"-albumilla. Kappale on albumin neljäs raita. Kappaleen on sanoittanut yhtyeen solisti Kurt Cobain ja säveltänyt koko yhtye. Kappaleen alkuperäinen nimi on "Imodium". Cobain sai idean kappaleen tekoon, kun Nirvana oli Euroopan kiertueella vuonna 1989 Tad-yhtyeen kanssa, jonka solisti Tad Toyle kärsi ruoansulatusongelmista.


title: Breed

text: Kappale on peleissä "MotorStorm" ja "Major League Baseball 2K7". Kappale aloittaa elokuvan "Shoot 'Em Up". Kun Jim Carrey vieraili ohjelmassa Late Night with Conan O'Brien promotoimassa elokuvaansa Numero 23, ohjelman bändi The Max Weinberg 7 soitti kappaletta ja Carrey lauloi alkusanat "I don't care if it's old".


title: Forsti

text: Forsti on metsätieteiden opiskelija, metsäylioppilas, viralliselta nimeltään maatalous- ja metsätieteiden ylioppilas (lyhennetään "maat. ja metsät. yo"). Forsteja opiskelee sekä Helsingin että Itä-Suomen yliopistossa Joensuun kampuksella. Kun forstit valmistuvat maistereiksi, yliopistot myöntävät heille oikeuden metsänhoitajan arvonimeen.


title: Forsti

text: Pääaine- ja suuntautusmisvaihtoehtoja metsätieteiden opiskelijoilla on useita:Keväisessä opiskelijavalinnassa uusia opiskelijoita hyväksytään noin 20–30 pääainetta kohden.


title: Forsti

text: Yliopiston metsätieteiden opiskelijoiden pitkäaikaisia ainejärjestöjä ovat Metsäylioppilaat ry ja Joensuun Metsäylioppilaat ry.


title: Forsti

text: Metsäylioppilaat ry:n historia ulottuu vuoteen 1909, jolloin se aloitti toimintansa nimellä Ylioppilasyhdistys Metsämiehet. Nykyiseen muotoon yhdistys vaihtoi nimensä vuonna 1956.


title: Forsti

text: Forstiliivi on forstien käyttämä juhla-asu. Sen edeltäjä forstitakki otettiin käyttöön 1950-luvulla ja nykyiseen forstiliiviin siirryttiin syksyllä 1964. Forstihuuto on Helsingin metsäylioppilaiden virallinen ainejärjestölehti, joka ilmestyy vähintään neljä kertaa vuodessa.


title: Forsti

text: Joensuun Metsäylioppilaiden virallinen ainejärjestölehti Vänkäri ilmestyy kahdesti vuodessa, vappuna sekä joulukuussa. Joensuussa forstikaste tapahtuu vapunaattona Ilosaaressa.


title: Forsti

text: Kaikkien forstien yhteistä etua ajava ammattijärjestö on nimeltään Metsänhoitajaliitto.


title: Forsti

text: Metsäylioppilaiden Kuusikauppa on jo vuosikymmenten ajan toimittanut joulukuusia Helsingin ja lähiseutujen yrityksille ja yhteisöille. Myös toreilta löytyy joulun aikaan Metsäylioppilaiden Kuusikaupan myyntipisteitä. Perinteisiin kuuluu myös vuodesta 1963 alkaen vuosittainen joulukuusen luovuttaminen Tasavallan Presidentille.


title: Rapper’s Delight

text: Rapper’s Delight on yhdysvaltalaisen rap-yhtyeen Sugarhill Gangin suurin hitti. Rapper’s Delightin kappale pääsi ensimmäisenä rap-kappaleena Yhdysvaltain TOP 100-listalle vuonna 1979.


title: Rapper’s Delight

text: Kappaleessa on monia tunnetuimpia riimejä rapin saralla, kuten: "See, I am Wonder Mike and I like to say hello; to the black to the white to red and the brown to the purple and yellow" tai "A can of beer it’s sweeter than honey like a millionaire, who has no money".


title: Singles (Nirvanan albumi)

text: Singles on amerikkalaisen grunge-yhtye Nirvanan vuonna 1995 julkaistu box-set, joka sisältää yhtyeen singlet bändin kahdesta suosituimmasta albumista. Box-Set julkaistiin vuosi sen jälkeen kuin yhtyeen solisti Kurt Cobain kuoli.


title: Singles (Nirvanan albumi)

text: Albumi sisältää kuusi cd:tä. Singlet Nevermind-albumilta ovat Smells Like Teen Spirit, Come As You Are, In Bloom ja Lithium. In Uteron singlet ovat Heart-Shaped Box ja All Apologies. Albumi ei sisällä yhtyeen Pennyroyal Tea -singleä


title: Forgotten Legends

text: Forgotten Legends on ukrainalaisen black metal -yhtyeen Drudkhin esikoisalbumi, joka julkaistiin 23. helmikuuta 2003. Oikealla näkyvä kuva on albumin CD-versiosta, C-kasetti ja LP sisältävät erilaiset kannet.


title: Lampsakos

text: Lampsakos () oli antiikin aikainen kreikkalainen kaupunki. Se sijaitsi Hellespontoksen etelärannalla. Lampsakoksen perustivat fokaialaiset ja miletoslaiset. Lampsakos oli eri aikoina Lyydian, Persian, Ateenan ja Spartan alaisena. Lampsakos oli Deloksen meriliiton jäsen ja se maksoi liitolle 12 talenttia kultaa vuodessa. Vuonna 411 eaa. lampsakoslaiset kapinoivat Ateenaa vastaan, mutta heidät kukistettiin. Vuonna 196 eaa roomalaiset puolustivat kaupunkia seleukideja vastaan ja kaupungista tuli Rooman liittolainen.


title: Lampsakos

text: Filosofi Straton oli kotoisin Lampsakoksesta.


title: Pitot-putki

text: Pitot-putki on mittalaite, jolla mitataan virtauksen paikallista nopeutta paine-eron avulla. Mittaustilanteessa putki asetetaan kohtisuoraan virtausta vasten. Sen keksi Henri Pitot (1695–1771), joka mittasi Seine-joen virtausnopeutta taivutetun lasiputken avulla. Etenkin lentokoneissa, pitot-putket ovat tärkeässä roolissa, koska ne mittaavat koneen ilmanopeutta. Silloin tällöin pitot-putkiin kertyy jäätä, joka aiheuttaa sen, että nopeutta ei voida enää mitata ja järjestelmä antaa väärän nopeuden. Tämä voi johtaa väärinkäsityksiin ohjaamossa. Tämän vuoksi pitot-putkea lämmitetään lennon aikana.


title: Pitot-putki

text: Stagnaatiopaine formula_1 on staattisen paineen formula_2 ja dynaamisen paineen formula_3 summa. Stagnaatiopaine mitataan pitot-putken aukon kohdalta, jossa siis on virtauksen stagnaatiopiste. Staattinen paine sen sijaan on "häiriötön" paine, joka mitataan sellaisesta kohdasta virtausta, jossa ei ole pitot-putkea tai muita esteitä.


title: Pitot-putki

text: Mikäli virtaus on puristumatonta (Machin luku on pieni), niin voidaan käyttää Bernoullin yhtälöä. Eli tarkastellaan virtauksen tietyn virtaviivan kahta eri kohtaa: stagnaatio- ja staattisen paineen mittauspistettä, jotka ovat kummatkin samalla korkeudella (formula_4)


Pitot-putki


title: Pitot-putki

text: Koska stagnaatiopisteessä nopeus formula_6 on nolla ja mittauspisteiden korkeudet samat, niin saadaan yhtälö supistettua muotoon


title: Pitot-putki

text: Paine-ero on formula_8, nyt yhtälöstä saadaan nopeus:


title: Pitot-putki

text:
formula_9
missä formula_10 on nopeus [m/s],
formula_11 on ilman tiheys [kg/m] (se on suuruusluokkaa 1,2 kg/m, mutta riippuu lämpötilasta ja ilmanpaineesta),
formula_12 on dynaaminen paine,
formula_13 on stagnaatiopaine ja
formula_14 on staattinen paine.


title: Pitot-putki

text: Yllä olevan Pitot'n kaavan loi Henri Pitot vuonna 1732.


title: Pitot-putki

text: Pitot-putkea käytetään lentokoneissa, tuulitunneleissa, mittalaitteissa, tilavuus- ja massavirtamittauksissa, esimerkiksi ilmanvaihtokanavien ilmamäärämittauksissa.


title: Iskender-kebab

text: Iskender-kebab on yksi kebabin monista alalajeista. Siihen kuuluu yleensä pitaleipäpaloja, jogurttia, tomaattikastiketta ja kebablihaa. Alkuperäiseen Iskenderiin ei kuitenkaan kuulu riisi tai vihannekset, eikä sen kanssa juoda limonadia, kuten Euroopassa yleensä tapana on. Ruuan kanssa nautitaan perinteisesti rypälemehua. Lisäksi sen kanssa tavataan syödä rapeita leivänpaloja. Perinteisen Iskender-annoksen päälle laitetaan tomaattikastiketta ja jogurttia. Annos viimeistellään kaatamalla sen päälle kuumaa voita. Suomeen kebab ja Iskender tulivat 1980-luvulla.


title: Iskender-kebab

text: Iskender-kebab on nimetty keksijänsä, 1800-luvun lopulla Bursassa Kayhanin naapurustossa, Turkin luoteisosissa asuneen İskender Efendin mukaan. Hän kehitti ruuan basaarin työntekijöille. Legendan mukaan kebabin nostamisella pystyyn haluttiin välttää rasvan tippumista hiilille ja estää siten sen savuamista.


title: Iskender-kebab

text: Iskenderin jälkeläisillä, Iskenderoğlun perheellä (sukunimi tarkoittaa ’Iskenderin poikaa’) on useita ravintoloita Bursassa. He omistavat myös ruokalajin tavaramerkin. Tämän johdosta annos tunnetaan Turkissa laajemmalti myös nimellä ”Bursa kebab”.


title: Iskender-kebab

text: Yksi tunnetuimmista suvun ravintoloista on pieni ravintola Bursan keskustassa. Se on toiminut jo vuodesta 1932. Ravintolaan mahtuu sisälle vain 30 asiakasta, mutta siellä vierailee päivittäin satoja ihmisiä. Siksi sen ulkopuolella on lähes aina jonoa.


title: Ovoidit

text: Ovoidit ovat Marvel-kustantamon sarjakuvissa esiintyvä avaruusrotu, jonka ensiesiintyminen tapahtui "Fantastic Four"- lehden numerossa 10 (tammikuu 1963). Rodun loivat Stan Lee ja Jack Kirby. Ovoidit ovat tunnettuja kyvystään vaihtaa tajuntaansa toisen elävän olennon kanssa. Kykyä onkin usein käytetty "Deus ex machina"- tyyppisenä juonielementtinä.


title: Ovoidit

text: Vain vähän tiedetään ovoidien historiasta, kulttuurista tai yhteiskunnasta. Ovoidit vaikuttavat kuitenkin olevan hyväntahtoinen kansa, joka on kehittänyt historiansa aikana useita ihmisen käsityskyvyn ylittäviä laitteita ja kykyjä. Rodun koti sijaitsee Linnunradalla, Janstakin tähtijärjestelmässä, planeetta Birkeelillä (noin viisi miljoonaa asukasta). Vallitseva hallitusmuoto on demokratia.


title: Ovoidit

text: Marvel-universumin henkilöistä ovoidit kohtasivat ensimmäiseksi Tohtori Doomin, joka Ihmenelosia ja Namoria vastaan käydyn taistelun (Doom oli yrittänyt vetää Baxter Buildingin aurinkoon) jälkeen oli jäänyt ajalehtimaan avaruuden armoille. Sattumalta rauhanomaiset ovoidit kuitenkin huomasivat hänet ja vetivät Doomin alukseensa. Doom reagoi luonteenomaisesti ja alkoi uhkailla olentoja. Ovoidit vakuuttelivat rauhantahtoisuuttaan ja esittelivät Doomille kykyjään.


title: Ovoidit

text: Doom vietti ilmeisesti pitkänkin ajan aluksessa, koska todisti erään ovoidin kuolemaa. Tarkastellessaan tapahtumaa, toinen ovoidi kertoi, että rodulla oli kyky vaihtaa tajuntansa toiseen kehoon (joita oli kloonattu tarkoitusta varten). Tällä tavalla kukaan ovoideista ei koskaan kuollut. Ovoidit palauttivat ennen pitkää Doomin maapallolle, jossa hän uusien mielensiirtokykyjensä avulla vaihtoi paikkoja Reed Richardsin kanssa.


title: Ovoidit

text: Kerran Galactuksen apuri Ilmakävelijä johdatti herraansa kohti uutta planeetta, kun Ovoidit saapuivat vastustamaan Galactusta. Ilmakävelijä taisteli nälästä heikon herransa puolesta ja sai lopulta ovoidien aseesta kuolettavan iskun (joka oli suunnattu Galactukselle). Galactus vetäytyi Ilmakävelijän elottoman ruumiin kanssa.


title: Ovoidit

text: Ovoideilla on humanoideja muistuttava fysiologia. Heillä on kellertävä iho ja suhteettoman suuri pää verrattuna muuhun vartaloon. Mielenkiintoista on, että pään koko vaihtelee rodun jäsenillä riippumatta pituudesta. Huolimatta suuresta pituudestaan (ovoidit ovat keskimitaltaan noin 2,4 metriä pitkiä) rotu on honteloa, eikä heidän fyysisistä voimistaan ole vakuuttavaa näyttöä. Suurten aivojensa ansiosta ovoideilla on kuitenkin voimakkaita mentaalisia kykyjä kuten telekineesi.


title: Ovoidit

text: Kuolemansa lähestyessä ovoidit kykenevät lähettämään mielensä kloonireplikoihin, joten rotu on käytönnössä kuolematon. Tämän kyvyn tarkka lähde ei ole tiedossa. Se saattaa olla luonteeltaan fysiologista (tosin ei tuntematonta maapallon asukkaille, koska Doomkin oppi sen), tai se on aiheutettu ruumiillisten modifiointien avulla tai jonkinlaisella laitteella. Ovoideista ei ole tämän jälkeen kuulunut mitään, kunnes nimettömäksi jäänyt ovoidi auttoi äskettäin Hulktarta pakenemaan skrullien vankilasta maapallolle.


title: Ovoidit

text: Ovoideilla on kehittynyt korkeakulttuuri, jonka teknologiset saavutukset ylittävät kirkkaasti ihmiskunnan.


title: Ovoidit

text: Amerikkalaisen "Quasar"- lehden numerossa 53 (joulukuu 1993) esiteltiin uusi superroisto, Insidio Marvel-universumiin. Hahmon ovat luoneet Mark Gruenwald ja John Hebink. Insidion paljastettiin olevan rodultaan ovoidi vaikka hän poikkeaa fysiikaltaan paljon rodun tunnetuista jäsenistä. Insidio on lihaksikas ja käyttää raskaanoloista taisteluhaarniskaa. Insidio omaa rotunsa muiden jäsenten tavoin mentaalisia voimia, joita hän käyttää psyykkisten hyökkäysten tekemiseen.


title: Ovoidit

text: Insidious vaikuttaa olevan kiinnostunut toisten olentojen fysiologiasta. Hän oli valmis suorittamaan ruumiinavauksen seuraajien rotuun kuuluvalle Uatulle ja onnistui viiltämään Ikariksen kahtia sahallaan. Musta Salama kuitenkin pelasti tilanteen ja Ikariksen. Nykyään Insidious lienee maassa, tarkemmin sanottuna Venäjällä.


title: José Arnaud

text: José Arnaud (21. huhtikuuta 1945 – 11. lokakuuta 1972 Ruivães, Portugali) oli portugalilainen kartanlukija, joka kuoli auton ohjauduttua vaihdelaatikkovian seurauksena sillan kylkeen ja pudottua rotkoon Portugalissa ajetussa TAP-rallissa. Alpine-urheiluautoa ajanut Colaço Marques sai lieviä vammoja.


title: Quim Monzó

text: Quim Monzó (s. 24. maaliskuuta 1952 Barcelonassa) on katalonialainen kirjailija, kääntäjä ja toimittaja.


title: Quim Monzó

text: Quim Monzó on syntynyt Barcelonassa vuonna 1952. 1970-luvun alussa hän alkoi kirjoittaa ironiaa pursuavia artikkeleita ja novelleja ja "Tele/eXprés"-lehtien kirjeenvaihtajana Vietnamissa, Kambodžassa, Pohjois-Irlannissa ja Afrikassa. Vuonna 1982 hän asui jonkin aikaa New Yorkissa stipendiaattina. Monzó on kirjoittanut ja julkaissut hyvinkin paljon novelleja, kertomuksia ja artikkelikokoelmia, josta hän on voittanut monta kirjallisuuspalkintoa. Yhdessä Cuca Canalsin kanssa hän kirjoitti Bigas Lunan "Kinkkua, kinkkua" -elokuvan käsikirjoituksen ja Jérôme Savaryn kanssa "El tango de Don Joan"in.


title: Quim Monzó

text: 1990-luvulla Catalunya Ràdion ja Katalonian TV3:n kanssa tehdyn työn johdosta hän on Katalonian suosituimpia nykykirjailijoita.


title: Quim Monzó

text: Vuonna 1993 Like julkaisi Anu Partasen suomentaman "La magnitud de la tragèdia"n nimellä "Koskettava murhenäytelmä". Omien kirjoitusten ohella Monzó on kääntänyt valtavan määrän muiden kirjailijoiden tuotantoa, esimerkiksi Truman Capote, J.D. Salinger, Ray Bradbury, Thomas Hardy, Harvey Fierstein, Ernest Hemingway, John Barth, Roald Dahl, Mary Shelley, Javier Tomeo, Arthur Miller ja Eric Bogosian.


title: Ikaris

text: Ikaris on Marvel-kustantamon supersankari ja ikuisten rodun edustaja. Ikariksen ensiesiintyminen tapahtui "Eternals"-lehden numerossa 1 (1976). Hahmon loi Jack Kirby.


title: Ikaris

text: Ikaris syntyi 20 000 vuotta sitten Polariassa, joka tunnetaan nykyään Siperiana. Ikaris on kuuluu ikuisten rotuun. Hänen vanhempansa olivat ikuiset nimeltään Tulayn ja Virako. Ikariksen äiti, Tulayn kuoli pojan ollessa vasta 300-vuotias.


title: Ikaris

text: Ikaruksen todellinen nimi on arvoitus. Todellisen nimensä Ikaris valitsi pojalleen tapahtuneen onnettomuuden vuoksi. Satoja vuosia sitten, taistellessaan muinaisessa Kreikassa deviaaneja vastaan, Ikaris tapasi kuolevaisen naisen, jolle siitti pojan, Ikaruksen. Ikarus rakasti lentämistä isänsä kanssa korkealla taivailla.


title: Ikaris

text: Tuohon aikaan ikuiset rakensivat Ikarukselle mekaaniset siivet, joilla poika pystyi lentämään omin päin. Ikariksen taistellessa deviaaneja vastaan, nuori Ikarus lensi liian korkealle siipiensä kanssa ja menettää tajuntansa yläilmakehän hapenpuutteen vuoksi. Niin Ikarus putosi kuolemaansa. Ikaris suri raskaasti poikaansa ja otti nimekseen Ikaris poikansa muistoksi.


title: Ikaris

text: Celestiaalien tehdessä toisen ristiretkensä Maahan, olennot upottivat Lemurian mantereen turmeltuneiden deviaanien vuoksi. Ikarus toimi tällöin ihmisten hyväksi, ohjaten heitä turvaan valtavan katastrofin tieltä. Tarinat muovautuivat aikojen saatossa ja ihmiset muistivat Ikaruksen myöhemmin lintuna. Niin Marvel-universumissa Nooan maata etsivä kyyhkynen oli todellisuudessa Ikaris.


title: Titus Bramble

text: Titus Malachi Bramble (s. 21. heinäkuuta 1981 Ipswich) on englantilainen jalkapalloilija, joka edustaa Englannin Valioliigassa pelaavaa Sunderlandia. Hän on pelipaikaltaan puolustaja.


title: Titus Bramble

text: Uransa Ipswichissä vuonna 1998 aloittanut Bramble siirtyi Newcastleen 7 miljoonalla punnalla heinäkuussa 2002. Hän on myös pelannut kaksi ottelua lainalla Colchester Unitedissa. Kesäkuussa 2007 Bramble siirtyi kolmivuotisella sopimuksella Wiganiin.


title: Titus Bramble

text: 185-senttinen Bramble on pelannut Englannin alle 21-vuotiaiden jalkapallomaajoukkuessa 9 ottelua, joissa hän on tehnyt yhden maalin.


title: Titus Bramble

text: Bramble on noussut useasti otsikoihin autolla hurjastelullaan, vuonna 2002 Newcastle jopa hyllytti hänet seitsemäksi viikoksi joukkueesta hurjastelun vuoksi.


title: Titus Bramble

text: 22. syyskuuta 2010 Bramble pidätettiin raiskausepäilyjen takia. Hänet kuitenkin vapautettiin ilman syytteitä. Sen sijaan hänen veljensä, jalkapalloilija Tesfaye Bramble todettiin vuonna 2011 syylliseksi raiskaukseen ja tuomittiin neljän ja puolen vuoden vankeuteen.


title: Fsck

text: fsck on järjestelmän ylläpidon työkaluohjelma Unixin kaltaisissa käyttöjärjestelmissä. Sen tarkoituksena on selvittää tiedostojärjestelmän eheys. Lyhenne tulee sanoista "file system check" tai "file system consistency check".


title: Fsck

text: Useimmiten fsck ajetaan järjestelmän käynnistyksen yhteydessä, jos tietokonetta ei ole sammutettu oikealla tavalla (esimerkiksi virtakatkon tai kaatumisen johdosta) ja tiedostojärjestelmiä ei irrotettu (umount) oikealla tavalla. Lisäksi fsck ajetaan tyypillisesti tietyn käyttökertamäärän välein. Useimmiten fsck toimii täysin ilman käyttäjän vuorovaikutusta, mutta vaikeissa tilanteissa fsck joutuu kysymään käyttäjältä toimenpiteitä.


title: Fsck

text: fsck:n tekemät toiminnot riippuvat tiedostojärjestelmän tyypistä. Useimmiten tärkeimpänä tehtävänä on vaurioituneen superblockin korvaus; mikäli superblock on käyttökelvoton, levyä ei voi käyttää, mutta superblockista on automaattisesti tallennettu varmuuskopioita jotka fsck voi palauttaa. Journaloivat tiedostojärjestelmät on suunniteltu niin että fsck:lle ei jää kovin monia tehtäviä.


title: Fsck

text: Unix-kloonien käyttäjien slangissa fsckiä käytetään joskus kirosanana, koska fsck-ohjelmaan törmää useimmiten vaikeissa ongelmatilanteissa, ja nimi muistuttaa englannin kielen sanaa "fuck".


title: Fsck

text: Microsoft Windows-järjestelmissä vastaava työkalu on nimeltään ScanDisk (vanhemmissa Windows- ja DOS-versioissa chkdsk).


title: Alkio (täsmennyssivu)

text: Alkio voi tarkoittaa ainakin seuraavia:


title: Taake

text: Taake on vuonna 1993 perustettu norjalainen black metal -yhtye, joka tunnettiin myös aikaisemmin nimellä Thule. Yhtye on "Ørjan" "Hoest" "Stedjebergin" sooloprojekti, jossa on kuitenkin vieraillut eri soittajia mm. Carpathian Forestista ja Gaahlskaggista.


title: Taake

text: Taake on levyttänyt viisi täyspitkää studioalbumia uransa aikana. Yhtyeen nimi tulee norjankielisestä sanasta "tåke", joka tarkoittaa sumua. Taaken sanoitukset on kirjoitettu ja laulettu Bergenin murteella; albumien kotelolehdissä ne on kirjoitettu riimuilla.


title: Taake

text: Yleisesti yhtyeen pääteoksiin kuuluu niin sanottu "Nattestid... Bjoergvin... Doedskvad" -trilogia, vuonna 2008 ilmestynyt nimikkoalbumi "Taake" ja 2011 ilmestynyt "Noregs Vaapen". Sanoitusten aiheena ovat kuolema, paholainen ja seitsemän vuorta, jotka ympäröivät Bergeniä (vanh. "Bjørgvin", murteella "Bjoergvin").


title: Taake

text: Yhtye käyttää musiikistaan termiä "True Norwegian Black Metal" (tai "Helnorsk Svartmetall"), joka viittaa "aitoon" norjalaiseen black metaliin. Termiä on käyttänyt myös yhtyeet kuten Darkthrone ja Gorgoroth varhaisissa tuotoksissaan, kun sanoitukset olivat vielä norjankielelisiä, joka näin ollen leimasi yhtyeet "aidoiksi".


title: Taake

text: Taaken johtohahmo "Hoest" kertoo myös Contraband Candyn haastattelussa kritisoivansa modernia black metalia erityisesti sen "kansainvälisyyden" takia. Hän kritisoi yhtyeiden fanikuuliaisuutta ja englannin kielen käyttöä sanoituksissa, mihin myös suurin osa norjalaisista yhtyeistä on sortunut. Hänen mielestään black metalin tulisi olla negatiivinen ja underground-tyylinen konsepti, johon ei kuulu yhtyeiden rahallinen menestys, maineen haaliminen eikä median kanssa työskentely; Hoest itse esiintyy harvoin mediassa, ja silloinkin hän painottaa juuri näitä seikkoja ja haastattelut jäävät muilta osin suppeiksi.


title: Taake

text: Vuonna 2006 Hoest sai vankilatuomion pahoinpitelystä.


title: Taake

text: Maaliskuussa 2007 Hoest esiintyi Essenissä Saksassa hakaristi rintaan maalattuna. Saksassa hakaristin (ja monien muiden natsiymbolien) julkinen esittäminen on laitonta (§ 86a StGB). Tämän välikohtauksen johdosta loput Saksan-konsertit peruttiin. Jälkeenpäin Hoest on sanonut, että Taake ei ole poliittinen natsibändi.


title: Taake

text:
Taake oli ehdolla vuoden 2012 Spellemannprisen-palkinnon saajaksi kategoriassa "paras metallialbumi". Ehdokasvalinta kohtasi kritiikkiä, koska ehdokaskappaleessa "Orkan" albumilta "Noregs vaapen" lauletaan "til Helvete med Muhammed og Muhammedanerne" (suom. "helvettiin Muhammad ja muslimit"). Lisäksi ehdokkuus oli ajankohdaltaan lähellä äärioikeistolaisen Anders Behring Breivikin Oslossa ja Utøyan saarella tekemiä terrori-iskuja, joissa kuoli 77 ihmistä.
EP:t


title: Juurrutushormoni

text: Juurrutushormoni on hormoni, jota käytetään kasvien pistokkaiden juurien muodostumisen edistämiseen. Hormonia käytettäessä pistokas kastetaan seitsemäksi sekunniksi hormoniliuokseen ennen multaan pistämistä. Hormonin vaikutus on pohjalämmön ohella merkittävä juurien muodostumiseen.


title: Juurrutushormoni

text: Juurrutushormoni ei ole yleensä puutarhamyymälöiden hyllytavaraa.


title: Nurminen Logistics

text: Nurminen Logistics Oyj on suomalainen logistiikka-alan konserni. Aiemmin yhtiö tunnettiin nimellä John Nurminen Oy perustajansa John Nurmisen mukaan. Yhtiön toiminta-alue käsittää Suomen lisäksi Baltian maat ja Venäjän.


title: Nurminen Logistics

text: Yhtiö sai alkunsa maanviljelijä Johan Nurmisen (1851–1914) muutettua Raumalle ja aloitettua siellä sekatavarakaupan pitämisen vuonna 1886. Yhtiö laajentui varustamotoimintaan ja Nurminen-yhtiön ensimmäinen oma alus, kuunari Uljas valmistui vuonna 1891. Johan Nurminen luovutti yhtiön poikansa John Nurmisen (1877–1951) johtoon vuonna 1913. John Nurmisen aikana aloitti yhtiön huolintaosasto, joka kasvoi ensimmäisen maailmansodan aikana Suomen suurimmaksi huolintaliikkeeksi. Nurminen oli aloittanut puutavarakuljetuksilla ja laajeni myöhemmin huolinta-, laivanvarustus- ja laivanselvitysyhtiöksi.


title: Nurminen Logistics

text: Matkailutoimintaan Nurminen lähti mukaan 1930-luvulla yhtiön tultua Matkatoimisto Kaleva Oy:n osakkaaksi. Kalevasta tuli vuonna 1954 John Nurmisen tytäryhtiö. Nurminen omisti huomattavan määrän rahtilaivoja ja muun muassa jäänmurtaja Hansan, joka vuonna 1923 siirtyi valtiolle ja sai nimen Voima. Sotien jälkeen vuonna 1946 yhtiön toimitusjohtajaksi tuli John Nurmisen poika Matti Nurminen (1911–2000). Nurmisen liiketoiminta alkoi painottua 1960-luvun lopulla kansainväliseen huolintaan ja kuljetukseen, ja laivanvarustuksesta luovuttiin. Nurminen-Lento aloitti Helsinki-Vantaan lentoaseman ensimmäisenä lentorahtihuolitsijana vuonna 1964.


title: Nurminen Logistics

text: Liiketoiminnassaan John Nurminen alkoi keskittyä logistikkaan 1990-luvun alusta alkaen. Matkatoimisto Kalevan Nurminen myi Kohdematkat Oy:lle vuonna 2001, ja jo aiemmin vuonna 1995 Nurminen oli myynyt perinteisen kuljetus- ja huolintatoimintansa ASG:lle. Yritysostoja Nurminen toteutti hankkimalla vuonna 2001 Huolintakeskuksen liiketoiminnat ja vuonna 2002 Atlans Oy:n. Vuoden 2003 aikana yhtiön toiminnot järjestettiin yhden nimen alle ja Nurminen luopui muutto- ja näyttelytoiminnoista sekä perävaunujen korjauspalveluista. John Nurmisen strategiaksi määriteltiin tuolloin orgaanisesti ja yritysostoin tapahtuva kasvu Itämeren alueella, mihin liittyen yhtiö alkoi investoida erityisesti Baltian- ja Venäjän-toimintojen kehittämiseen.


title: Nurminen Logistics

text: Suomen Posti osti John Nurmisen Suomen ja Viron muotilogistiikkaliiketoiminnan keväällä 2005 ja muodosti siitä uuden Logia Moda -tytäryhtiön. Nurmisen silloisen toimitusjohtajan Jan Lönnbladin mukaan kauppa mahdollisti yhtiön keskittymisen entistä paremmin ydinliiketoiminta-alueisiinsa.


title: Nurminen Logistics

text: John Nurminen Oy listautui Helsingin pörssiin 1. tammikuuta 2008 siten, että John Nurmisen logistiikkaliiketoiminta siirrettiin Kasola Oyj:n sisään ja siitä vastineeksi John Nurminen sai Kasola Oyj:n osakkeita. Uuden yhtiön nimeksi tuli "Nurminen Logistics Oyj".


title: Nurminen Logistics

text: Rahoitusasemansa parantamiseksi Nurminen Logistics järjesti kesällä 2017 osakeannin, jonka myötä Nurmisen suku menetti määräysvaltansa yhtiössä. Nurmisen suku ei osallistunut järjestettyyn noin 8,2 miljoonan euron merkintäoikeusantiin. Ennen antia Juha Nurminen ja hänen perheensä olivat pitäneet hallussaan yli 70 prosenttia yhtiön osakkeista ja äänistä. Uudet omistajat löytyivät pääosin perhevetoisten ja tunnettujen sijoittajien piiristä ja he ottivat yhtiöstä haltuunsa noin 60 prosenttia.


title: Nurminen Logistics

text: Marko Tuunainen irtisanoutui Nurminen Logisticsin toimitusjohtajan tehtävistä 15. marraskuuta 2018. Hänen tilalleen väliaikaiseksi toimitusjohtajaksi nimitettiin yhtiön talousjohtaja Teppo Talvinko.


title: Nurminen Logistics

text: Nurminen Logistics Oyj:n viisi suurinta osakkeenomistajaa (tilanne 30.11.2018):


title: Kuka ampui johtajan?

text: Kuka ampui johtajan? ("Who Shot Mr. Burns?") on "Simpsonit"-animaatiosarjan kaksiosainen jakso, rikosmysteeri, jossa salaperäinen henkilö ampuu johtaja Burnsia. Sen ensimmäinen osa esitettiin Yhdysvalloissa 6. tuotantokauden viimeisenä jaksona 21. toukokuuta 1995, ja katsojat jäivät kesän ajaksi pohtimaan murhamysteeriä. Toinen osa esitettiin 7. tuotantokauden ensimmäisenä jaksona 17. syyskuuta 1995. Idea oli avoimesti parodia televisiosarjasta "Dallas", jonka päähenkilö J. R. Ewingin ampujaa katsojat olivat joutuneet arvuuttelemaan kesällä 1980 tuotantoyhtiön levittäessä mainoslausetta "Who shot J.R.?" (suom. 'Kuka ampui J.R.:n?').


title: Kuka ampui johtajan?

text: Tarinan käsikirjoittivat Bill Oakley ja Josh Weinstein. Sen ohjasi David Mirkin, joka oli samalla myös sarjan vastaava tuottaja ja siten käsikirjoitustiimin johtaja. Se oli "Simpsonien" ensimmäinen ja pitkään ainoa kaksiosainen tarina. Jakson ”Kuka ampui johtajan, osa 2” ensiesitys sai Foxin laskelmien mukaan noin 46 miljoonaa katsojaa, ja oli siten "Simpsonit"-jaksoista katsotuin.


title: Kuka ampui johtajan?

text: Suomessa jaksot näytettiin keväällä 1996 runsaan viikon sisällä: ensimmäinen osa sai esitettiin 23. maaliskuuta 1996, toinen osa 30. maaliskuuta 1996.


title: Kuka ampui johtajan?

text: Rehtori Skinner avaa tavallisena arkiaamuna koulunsa ovet ja lähtee tarkastuskierrokselle. Surukseen hän löytää koulun gerbiilin, Superhemmon, kuolleena. Kun Willie kaivaa sille hautaa koulun kellariin, maasta purkautuva öljysuihku yllättää hänet ja tunkee läpi koulun jokaisen kerroksen. Ylitarkastaja Chalmers on kerrankin tyytyväinen Skinneriin, ja molemmat alkavat kuunnella koulun väen ehdotuksia rahojen käyttämiseksi: talonmies Willie haluaa kristallisen ämpärin, ruokalan täti Doris uuden ruokalahenkilökunnan (entinen valittaa hiiristä keittiössä), Otto kaksikaulaisen kitaran, Ralph suklaisia mikroskooppeja ja Lisa Simpson Tito Puenten ohjaaman jazzmusiikkiohjelman kouluun. Lisäksi kaupungin rikkain mies, Montgomery Burns, (Jimboksi pukeutuneena) ehdottaa, että rahat annettaisiin hänelle. Hän ei kuitenkaan onnistu, joten hän pumppaa lähteestä ensimmäisenä, jolloin se lain mukaan kuuluu hänelle. Burns saa Willien, Skinnerin ja muiden koululaisten vihat niskaansa. Myöhemmin vihamiehiin liittyy myös Bart öljylähteen katkaistua Pukin pikku apurin takajalat ja tuhottua Bartin puumajan.


title: Kuka ampui johtajan?

text: Myöhemmin Lisa pettyy siitä, ettei Tito Puente pääsekään opettamaan koulun jazzkurssia. Pian öljynporausoperaatio tuhoaa Springfieldin vanhainkodin perustukset romahduttaen talon. Isoisän huone uppoaa kuoppaan ja hän joutuu muuttamaan Simpsoneille. Koska Burnsin öljynporaustorni on rakennettu aivan Moen kapakan viereen, se joudutaan sulkemaan ilmassa leijuvien myrkyllisten kaasujen vuoksi. Moe menettää elantonsa ja Barney elämänsä tarkoituksen. Homer huomaa, ettei johtaja edelleenkään muista hänen nimeään 10 vuoden palveluksensa jälkeen. Homer yrittää virkistää Burnsin muistia lähettämällä hänelle konvehtirasian, joka sisältää hänen kuvansa. Yöllä Homer murtautuu Burnsin toimistoon alkaen maalata spray-maalilla seinään graffitia, joka sanoo "Olen Homer Simpson". Burns yllättää Homerin, sytyttää valot, vilkaisee Homeria ja sitten graffitia kysyen: "Kuka piru sinä olet?". Homer saa raivokohtauksen ja hyökkää Montyn kimppuun.


title: Kuka ampui johtajan?

text: Burnsilla on kuitenkin muitakin suunnitelmia. Hän on suunnitellut jättimäisen kilven, jolla hän aikoo peittää auringon sillä seurauksella, että kaikki joutuisivat käyttämään yhä enemmän voimalan sähköä. Smithers järkyttyy johtajan ilkeästä suunnitelmasta, eikä halua olla siinä mukana. Silloin Burns päättää erottaa Smithersin, joka alkoholisoituu välittömästi menetettyään työnsä.


title: Kuka ampui johtajan?

text:
Niinpä kaupunkilaiset pitävät hätäkokouksen Burnsin toimien estämiseksi. Johtaja kuitenkin astuu saliin, ja avoimet ovet tarjoavat avoimen näköalan vuorelle, jonka takaa kohoaa napinpainalluksen jälkeen esiin kilpi, joka peittää taaksensa kaiken Springfieldiin kohdistuvan auringonvalon. Tämän jälkeen Bart yrittää lähestyä Burnsia, joka kuitenkin kehottaa poikaa pysähtymään vetäen samalla takkinsa alta aseen. Burns kertoo aseistautuneensa puolustautuakseen hyökkäyksiltä Homer Simpsonin (hän sanoi tätä tuntemattomaksi henkilöksi) päällekarkauksen jälkeen. Kaupunkilaiset poistuvat kokouksesta. Marge jättää Maggien ja Pukin pikku apurin autoon ja lähtee etsimään Bartia, Lisaa, Homeria ja vaaria. Samaan aikaan Burns kävelee kaupungintalon taakse, mutta kuva jää kauemmas, eikä katsojalle selviä, mitä Burnsille seuraavaksi tapahtuu; katsojat kuulevat johtajan sanovan vain seuraavat sanat: "Kas, sinähän se siinä. Miksi olet noin onnellinen? (tauko, yhtäkkiä Burns haukkaa henkeään) Sinun olisi parempi pudottaa se."
Laukaus kajahtaa ja Burns hoippuu verissään kaupungintalon takaa kaatuen ampumahaava rinnassaan Springfieldin aurinkokellon päälle. Kaikki kaupunkilaiset saapuvat paikalle ja ihmettelevät kuka ampui johtajan.Krapulainen Smithers herää asunnossaan viinapullo kädessään. Kylpyhuoneeseen astuessaan hän näkee Burnsin suihkussa, elossa. Waylon uskookin viimeiltaisten tapahtumien olleen unta, mutta Burns kertookin, että on vuosi 1965, ja he ovat soluttautuneita etsiviä autokilpailussa. Smithers herää uudelleen ja huomaakin sen olleen unta.


title: Kuka ampui johtajan?

text: Kent Brockman raportoi ampumavälikohtauksesta, jossa hän ilmoittaa Burnsin olevan elossa (tosin ensin hänen tilansa oli kuollut, mutta kun hänet siirrettiin parempaan sairaalaan, hänen tilansa ylennettiin elossa olevaksi). Burns on kuitenkin koomassa. Brockmanin haastateltua poliisipäällikkö Wiggumia selviää, että kahta ainoaa silminnäkijää on kuulusteltu, mutta turhaan: Maggie Simpsonia ja Pukin pikku apuria.


title: Kuka ampui johtajan?

text: Samaan aikaan Simpsoneiden talolla Simpsonin perhe miettii mysteeriä tietäen, että kaikilla kaupunkilaisilla oli syy ampua Burnsia, jopa heillä itsellään. Lisa kertaa kaikkien perheenjäsenten motiivit. Marge tietää jo kuka on pääepäilty: Waylon Smithers.


title: Kuka ampui johtajan?

text: Smithers katselee televisiolähetystä rähjäisessä asunnossaan helpottuneena, mutta hänen muistikuvansa edelliseltä illalta alkavat selventyä. Yhtäkkiä hän muistaa kotimatkallaan kaivaneensa aseensa povitaskustaan ja ampuneen sillä edessään seisovaa hahmoa; Smithers puhkeaa kyyneliin huutaen: "Mitä olenkaan tehnyt?". Hän kaivaa aseensa uudelleen esille ja tarkastelee sitä, huomaten piipun haisevan ruudilta. Aseella on ammuttu ja Smithers varmistuu ampuneensa herra Burnsin.


title: Kuka ampui johtajan?

text: Carl, Lenny, Barney ja Moe saapuvat Simpsoneiden talolle pyytämään Homeria avukseen kiskomaan Burnsin aurinkokilven nurin. Oton, talonmies Willien, Snaken ja kimalaismiehen avulla he onnistuvat kaatamaan kilven, joka romahtaa alas Shelbyvilleen. Samaan aikaan Smithers kokee painavaa syyllisyyttä murhayrityksestään, ja tuntee velvollisuudekseen kertoa jollekulle. Hän livahtaa katoliseen kirkkoon ja astuu rippituoliin tunnustamaan syntinsä. Papin paikalla istuukin poliisipäällikkö Wiggum, joka pidättää Smithersin välittömästi kuultuaan tunnustuksen ja vie hänet kuulusteluun. Smithers joutuu tunnustamaan syyllisyytensä myös poliisiasemalla ja selittää motiivinsa.


title: Kuka ampui johtajan?

text: Samaan aikaan suorassa uutislähetyksessä Kent Brockman toistaa Madonna-vitsin, jonka Smithers oli sanonut aiemmin. Hassu-klovni, joka katsoo lähetystä, väittää sen olleen hänen vitsinsä. Sideshow Mel kuitenkin muistuttaa Hassua siitä, että tämä varasti vitsin oikeasti "Pardon My Zingeristä". Yhtäkkiä Mel muistaa Waylonin maininneen, että hän ei koskaan unohtanut katsoa jaksoakaan tästä sarjasta, jota esitettiin kello 15.00, samaan aikaan kuin Burnsia ammuttiin. Mel kiirehtii poliisiasemalle ja selittää teoriansa, että Smithers oli lähtenyt kokouksesta aiemmin ehtiäkseen kotiin katsomaan televisiota. Tämän kuultuaan Smithers muistaa kaikki edellisen päivän tapahtumat: hän kiirehti kotiin katsomaan "Pardon My Zingersiä". Ennen tätä Wiggum oli erehdyksessä vapauttanut toisen vangin, Tohtori Hector Kolossuksen, sillä ehdolla että tämä ei menisi vanhaan piilopaikkaansa, mihin Kolosseus vastasi, että kaikki hänen tavaransa ovat siellä. Matkalla hän törmäsi paikalliseen vanhukseen, Jasper Beardleyhyn, jota hän ampui juovuksissaan jalkaan. Smithers ja muut poliisit lähtevät Springfieldin vanhainkodille Jasperia tapaamaan, ja siellä käy ilmi, että Waylon oli ampunut tätä vain hänen puujalkaansa. Smithers vapautuu syytteistä.


title: Kuka ampui johtajan?

text: Pääepäillyn varmistuessa syyttömäksi poliisi jatkaa tapauksen tutkintaa. Lisa auttaa heitä tuomalla hänelle listan kaikista todennäköisimmistä epäillyistä. Poliisi alkaa käydä listaa läpi ja kuulustelee ensin Tito Puentoa, jonka upea musiikkiesitys varmistaa poliisit hänen syyttömyydestään.


title: Kuka ampui johtajan?

text: Puenton jälkeen he ottavat kuulusteluun Seymour Skinnerin. Hän oli paikalla kokouksessa murhan aikana ja oli kyllä suunnitellut Burnsin ampumista, mutta oli ampumahetkellä viimeistelemässä naamiotaan kaupungintalon vessassa. Hän lisäsi myös, että samaanaikaan vessaan saapunut ylitarkastaja Chalmers voisi todistaa asian. Skinner vapautuu epäilyksistä.


title: Kuka ampui johtajan?

text: Seuraavaksi poliisit kuulustelevat talonmies Willietä, mutta käy pian ilmi että hänen olisi ollut mahdotonta vetää liipaisimestä, sillä hänellä olivat etusormet muusina liialliesta Space Invaders -pelin pelaamisesta. Moe otetaan kuulusteluun, mutta valheenpaljastimen avulla hänet todetaan syyttömäksi.


title: Kuka ampui johtajan?

text: Poliisilaitoksella Clancy Wiggum kävelee kahvinkeittimelle kofeiinin tarpeessa, mutta huomaa että kahvi on loppu, ja juokin sen sijaan hieman lämmintä kermaa. Clancy nukahtaa ja näkee Twin Peaks-tyylistä unta, jossa Lisa Simpson tulee hänen luokseen ja kehottaa Clancya katsomaan Burnsin asua lisäjohtolankojen löytämiseksi. Wiggum löytää vaatteista silmäripsen, joka DNA-testissä osoittautuu Simpsonin sukuiseksi. Samaan aikaan johtaja Burns herää koomasta itkien ja toistaen: "Homer Simpson!"


title: Kuka ampui johtajan?

text: Poliisi tekee ratsian Simpsoneiden taloon, ja Homerin auton penkin alta löytyy ase. Homer väittää, ettei ole nähnyt asetta ikinä, mutta siitä löytyy hänen sormenjälkiään. Pian selviää, että Burnsista poistettu luoti on peräisin Homerin autosta löytyneestä aseesta. Wiggum pidättää Homerin murhayrityksestä ja saattaa hänet vankila-autoon, joka pysähtyy matkalla Hassu-purilaiseen. Drive-in -kaistalla auto kuitenkin kaatuu Wiggumin painosta kumoon, ja Homer pääsee karkuun.


title: Kuka ampui johtajan?

text: Samaan aikaan poliisilaitoksella Waylon Smithers lupaa 50 000 dollarin palkkion sille, joka saa Homerin kiinni, elävänä tai kuolleena, mikä saa aikaan murhanhimoisen kansanliikkeen. Lisa palaa rikospaikalle, ja pulun avustuksella hän saa selville, ettei hänen isänsä ollut hyökkääjä. Samaan aikaan sairaalalla tohtori Nick saa selville uutta tietoa. Kun koomasta herännyt Burns huudahti "Homer Simpson!", hän ei nimennyt ampujaansa, vaan sanoi sen koska se oli kaikki mitä hän sillä hetkellä pystyi sanomaan. Tohtori poistuu, ja Homer Simpson, joka oli onnistuneesti tunkeutunut lääkärin asussa huomaamatta sairaalaan ja Burnsin osastolle, yrittää saada Burnsin kertomaan kaikille ettei hän ampunut Burnsia.


title: Kuka ampui johtajan?

text: Erikoisuutislähetys kertoo, että Homer oli havaittu sairaalalla, ja Lisa, poliisit ja koko Springfield ryntäävät paikalle. Lisa ehtii sinne ensin ja yrittää pysäyttää heidät ja saada heidät uskomaan, ettei hänen isänsä tekisi pahaa kärpäsellekään. Kaikki kuitenkin astuvat Burnsin huoneeseen, jossa Homer ravistelee Burnsia puoliraivoissaan ja käskee tätä kertomaan kaikille, ettei hän ampunut johtajaa. Homer jatkaa ravistelua, ja Burnsin normaali puhekyky palaa ja hän kysyy Smithersiltä: "Kuka on tuo minua ravisteleva hirvitys?"


title: Kuka ampui johtajan?

text: Homer hermostuu, nappaa pyssyn päällikkö Wiggumilta ja käskee viimeistä kertaa Burnsia kertomaan, ettei hän itse ampunut häntä. Johtaja nauraa, ja sanoo, ettei Homerilla ole tarpeeksi aivokapasiteettia tuliaseen laukaisemiseksi. Valmiina kertomaan todellisen syyllisen nimen, Burns vilkaisee häntä ympäröivää ihmisjoukkoa ja kääntää katseensa Maggie Simpsoniin, huudahtaen: "Hän!"


title: Kuka ampui johtajan?

text: Monty alkaa kertoa uutta tarinaa rikoshetkestä. Burns oli tyytyväinen saavuttamastaan vallasta Springfieldissä. Kun hänen karkkihammastaan alkoi kolottaa, hän huomasi autossa hymyilevän Maggie Simpsonin. Nähdessään tikkarin Maggien kädessä, Burns saa päähänsä toteuttaa aiemman uhkauksensa: karkin viemisen lapselta. Johtaja kehottaa Maggieta pudottamaan tikkarin, ja kiskoessaan kaikilla voimillaan karkkia vauvan otteesta johtajan ase putoaa rintataskusta suoraan Maggien käsiin, joka vahingossa laukaisee pistoolin hänen suuntaansa. Burns hoipertelee kauemmas, ja sekä ase että tikkari putoavat auton penkin alle. Myöhemmin Homer yritti etsiä penkin alta sinne pudonnutta jäätelötötteröään, jolloin hän kosketti katsomattaan asetta.


title: Kuka ampui johtajan?

text: Burns vaatii Maggien pidättämistä, mutta Marge puolustelee lastaan väittämällä tapahtunutta vahingoksi, ja että Maggie pyytäisi anteeksi jos osaisi. Myös päällikkö Wiggum toteaa, ettei vauvaa tuomittaisi oikeudessa, paitsi ehkä Teksasissa. Lopuksi Maggie kumminkin ottaa sellaisen ilmeen, joka viittaisi siihen, ettei hän aivan vahingossa Burnsia olisi kumminkaan ampunut.


title: Kuka ampui johtajan?

text: Jaksoon väitetään suunnitellun useita loppuja, jottei tieto varsinaisesta loppuratkaisusta vuotaisi julkisuuteen esimerkiksi animaattoreilta ja käsikirjoittajilta. Suurin osa kohtauksista ei sisältänyt muuta materiaalia kuin useita eri hahmoja ampumassa Burnsia: esimerkiksi Barney, Apu, Moe ja jopa Pukin pikku apuri esitettiin ampujina. Oli myös täysipitkä ja suunniteltu loppuratkaisu, jossa syyllinen olikin Smithers. Materiaali esitettiin jaksossa "Menneitä muistellen" "(The Simpsons 138th Episode Spectacular)".


title: Kuka ampui johtajan?

text: Johtolankoja annettiin jo ensimmäisessä jaksossa muutama nokkelimmille katsojille. Tärkeimpänä pidettiin, toisessakin jaksossa mainittua, kuolinasentoa. Burns kaatui aurinkokellon päälle niin, että hänen kätensä osoittivat etelään ja länteen (katso kuva), eli kirjaimiin W ja S ("west" ja "south")(tämä asento näytti myös kello kolmea eli aikaa, jolloin Burnsiä ammuttiin). Näiden arveltiin vihjaavan hyökkääjän nimikirjaimiin. Kirjaimet voitiin myös kääntää nurin päin, jolloin nimikirjaimet olisivatkin M ja S. Niinpä ne voisivat viitata useisiin hahmoihin. Pääepäillyksi nousi välittömästi Waylon Smithers. Tosin kun Homer lähetti Burnsille perhekuvansa sisältävän konvehtirasian, Pukin pikku apurin kuvan nähdessään johtaja kommentoi: "Oh there's that Simpson mutt." "(Siinähän on se Simpsonin rakki)." Isoisän ase oli merkiltään Smith & Wesson. Kun Burns jutteli Skinnerille tämän toimistossa, seinällä oli diplomi, jossa luki: "W. Seymour Skinner". Nurin päin käännettynä, kuten Lisa osoittaa toisen osan lopussa, kirjaimista tulisivat MS, viitaten vahvimmin Maggie Simpsoniin ja Marge Simpsoniin. Myös Sideshow Mel ja Moe Szyslak olivat mukana jaksossa epäiltyinä.


title: Kuka ampui johtajan?

text: Kuitenkin epäillyistä oli loogisesti karsittavissa muutama. Skinneriä ei uskottu hyökkääjäksi, sillä hänen aseessaan oli äänenvaimennin, mutta Burnsiin osunut laukaus oli suhteellisen äänekäs. Moe oli aseistautunut haulikolla, joka olisi luultavasti vahingoittanut Burnsia vakavammin kuin häneen osunut yksittäinen laukaus. Kohtauksessa, jossa kaikki kaupungintalolla olleet kaupunkilaiset uhkailivat Burnsia, Sideshow Mel oli aseistautunut puukolla. Jimbo Jonesilla ja Margella oli toimiva alibi, sillä he olivat molemmat kaupungintalon edessä, kun Burns hoiperteli talon takaa heidän ohitseen kaatuen aurinkokellon päälle.


title: Kuka ampui johtajan?

text: Maggien syyllisyyteen viitattiin pari kertaa. "Te kaikki puhutte suurisanaisesti, mutta kenellä täällä on kanttia minun todelliseen pysäyttämiseeni?" Burns sanoo kokoukseen ilmaannuttuaan. Kamera pyörii koko ihmisjoukon ympärillä, ja kaikki näyttävät epävarmoilta ja katsovat toisiaan toivoen, että joku muu pysäyttäisi johtajan. Kaikki paitsi yksi: Maggie Simpson, joka pitää katseensa kiinni Burnsissa koko ajan. Toisessa osassa Lisa mainitsee kaikkien perheenjäsenten läsnä ollessa: "En usko että kukaan tässä perheessä kykenisi murhayritykseen." Nukkuva Maggie herää heti tämän kuultuaan, ikään kuin jokin olisi kiinnittänyt hänen huomionsa.


title: Kuka ampui johtajan?

text: Lisäksi Burns tokaisee ennen ampumavälikohtausta hyökkääjälle: "Kas, sinähän se siinä." Ilmeisesti Burns siis tunsi hahmon, joka hetken päästä ampui häntä. Tämä voi poistaa epäiltyjen listalta muutaman, joita Burns ei tuntenut, kuten Moen, Barneyn jne. Myös Homer voitiin poistaa epäilyistä, koska Burns ei koskaan muista häntä. Burns ei myöskään tuona hetkenä tuntenut rauhallisen äänensävynsä perusteella itseään uhatuksi eikä tuntenut hyökkääjäänsä vaaralliseksi. Burns ei myöskään koskaan muistanut Homerin nimeä, joten tämän nähdessään hän olisi kysynyt ilmeisemmin: "Kukas sinä olet?"


title: Autumn Aurora

text: Autumn Aurora on ukrainalaisen black metal -yhtyeen Drudkhin toinen studioalbumi, joka julkaistiin 1. helmikuuta 2004. Musiikillisesti se on selkeämpi ja syntetisaattoripainotteisempi levy kuin yksikään muu yhtyeen tuotos. Albumin kannesta on ainakin kolme eri versiota: CD-, C-kasetti- ja vinyyliversioissa on kaikissa omat kantensa.


title: Autumn Aurora

text: "Autumn Aurora" on konseptialbumi, jonka teemana on kesän vaihtuminen syksyn ruskaan ja ensilumen tuloon.


title: ”Weird Al” Yankovic

text: Alfred Matthew Yankovic (s. 23. lokakuuta 1959 Downey, Kalifornia, Yhdysvallat), parhaiten tunnettu taiteilijanimellä ”Weird Al” Yankovic, on yhdysvaltalainen moninkertainen Grammy-voittaja, muusikko, satiristi, parodisti, hanuristi ja televisiotuottaja. Hänet tunnetaan parhaiten humoristisista kappaleistaan, jotka parodioivat populaarikulttuuria sekä yksittäisiä musiikkikappaleita. Hänen tuotoksensa ovat voittaneet 28 kulta- ja platinalevyä.


title: ”Weird Al” Yankovic

text: Vuoden 1982 ensimmäisen levytyssopimuksen jälkeen Yankovic on julkaissut useita albumeita ja parodioita. Seuraava on kattava lista hänen albumeistaan tähän mennessä, Yhdysvaltain julkaisupäivämäärän ja korkeimman Billboard-listasijoituksen kera.


title: Kalle Parviainen

text: Kalle Parviainen (s. 3. lokakuuta 1982 Kuopio) on suomalainen jalkapalloilija, joka edusti Veikkausliigassa Kuopion Palloseuraa, Valkeakosken Hakaa ja FC Interiä. 185 senttimetriä pitkä Parviainen aloitti uransa keskikentällä, mutta pelipaikka muuttui sittemmin hyökkääjän kautta keskuspuolustajaksi.


title: Kalle Parviainen

text: Parviainen siirtyi Valkeakosken Hakaan kaudeksi 2006 Kuopion Palloseurasta, jossa hän oli edellisellä kaudella ollut joukkueensa paras maalintekijä tehtyään 26 Veikkausliigaottelussa 11 maalia. Veikkausliigassa Parviainen pelasi ensi kerran kaudella 2001 KuPS:n riveissä, jolloin hänet valittiin myös vuoden liigatulokkaaksi. Kaudeksi 2011 Parviainen siirtyi FC Interiin mutta loukkaantumisten vuoksi hän ei juurikaan pelannut, ja kauden 2013 lopuksi hän ilmoitti päättävänsä pelaajauransa. Kaikkiaan Parviainen pelasi Veikkausliigassa 160 ottelua ja teki niissä 22 maalia.


title: Kalle Parviainen

text: Ainoan A-maaottelunsa Parviainen pelasi Suomen maajoukkueessa 29. toukokuuta 2010 harjoitusottelussa Puolaa vastaan.


title: The Swan Road

text: The Swan Road (ukr. Lebedinij Šljah) on ukrainalaisen black metal -yhtyeen Drudkhin kolmas studioalbumi, joka julkaistiin 13. maaliskuuta 2005. Se on musiikillisesti yhtyeen aggressiivisin ja nopeatempoisin albumi, johtuen entistä särisevimmistä kitaroista ja rumpalin lisääntyneestä blast beatin käytöstä. Lisäksi albumi on synkempi kuin muut Drudkhin levyt, verratessa esimerkiksi Autumn Auroran iloisempaan tunnelmaan. The Swan Roadin sanoitukset ovat kaikki ukrainalaisen runoilijan Taras Ševtšenkon teoksia.


title: Shadows Fall

text: Shadows Fall on vuonna 1995 perustettu metalcore -yhtye Massachusettsista, Yhdysvalloista.


title: Shadows Fall

text: Shadows Fall esiintyi The Black Crusade -kiertueen kanssa Suomessa 13. ja 14.12. 2007. Muut esiintyjät olivat Machine Head, Arch Enemy, DragonForce ja Trivium.


title: Shadows Fall

text: Shadows Fallin kappale The Light That Blinds on julkaistu pelissä Guitar Hero 2


title: Suomen Cup (jääkiekko)

text: Jääkiekossa on pelattu Suomen Cupia vuosina 1955–1958 ja 1964–1971 sekä vuodesta 2017 alkaen. Eniten mestaruuksia ovat voittaneet Ilves, Rauman Lukko ja TPS, jotka juhlivat kukin Suomen Cupin voittoa kahdesti.


title: Suomen Cup (jääkiekko)

text: Cup palasi kilpailuohjelmaan syksyllä 2017. Siihen osallistuivat kaikki Mestistä ja Suomi-sarjaa pelaavat seurat sekä 27 II-divisioonan seuraa eli yhteensä 54 joukkuetta.


title: Suomen Cup (jääkiekko)

text: Vuonna 1955 8.3. pelattiin cupin välierät, joista finaaliin selvisivät Ilves kaatamalla HJK:n 3–5 ja TPS kukistamalla Hämeenlinnan Tarmon jatkoajan jälkeen 6–7. 13.3. TPS kukisti finaalissa Ilveksen lukemin 1–4 (0–1, 0–1, 1–2) Matti Sundelinin, Risto Aaltosen, Rainer Schreyn ja Aki Salosen maaleilla. Ilveksen ainokaisen teki 3. erässä Räshid Hakimsan. TPS oli mennyt 0–2 johtoon, kun Ilves kavensi, mutta TPS karkasi kuitenkin voittoon.


title: Suomen Cup (jääkiekko)

text: Vuonna 1957 Tappara voitti Suomen Cupin kukistettuaan loppuottelussa paikallisvastustaja Tampereen Pallo-Veikot murskaluvuin 8–0. Tappara oli toki joutunut tiukoillekin kauden Suomen Cupissa, sillä maaliskuussa se oli voittanut TK-V:n koulukadun keinojäällä ainoastaan 4–3, koska joukkueen parhaimmisto oli samaan aikaan MM-kisoissa Moskovassa.


title: Suomen Cup (jääkiekko)

text: Vuonna 1956 TPS onnistui ensimmäisenä suomalaisena jääkiekkojoukkueena voittamaan tuplamestaruuden: Suomen mestaruus ja Suomen Cup -mestaruus samana vuonna.


title: Lalibela

text: Lalibela on kaupunki pohjoisessa Etiopiassa, Amharan osavaltiossa. Vuonna 2012 siellä oli 21 343 asukasta. Kaupunki sijaitsee noin 2 500 metrin korkeudessa. Siellä on lentokenttä ja säännöllinen lentoyhteys Bahir Dariin, Gondariin ja Aksumiin sekä maan pääkaupunkiin Addis Abebaan, jonne matkaa kertyy maanteitse noin 700 kilometriä.


title: Lalibela

text: Lalibela on pyhä kaupunki ja pyhiinvaelluskohde. Se on tunnettu basalttikiveen hakatuista kirkoistaan ja kappeleistaan, jotka ovat Unescon maailmanperintökohde. Kallioon kaiverrettuja suojelukohteita on 11 kappaletta. Kirkoista neljän seinät on hakattu kokonaan irti kalliosta. Kirkot ovat arkeologisten todisteiden perusteella rakennettu viidessä vaiheessa 700–1200-lukujen aikana.


title: Lalibela

text: Kirkot jaetaan kahteen, Jordanjoen pohjois- ja eteläpuoliseen ryhmään.


title: Dzyanin kirja

text:
Dzyanin kirja on väitetty ikivanha tiibetiläinen runomuotoon (stanza) kirjoitettu kirja, joka käsittelee mm. ihmiskunnan syntyä ja muinaisia tapahtumia. Teosofian perustajan Helena Blavatskyn mukaan Dzyanin kirja kuuluu maailman vanhimpiin käsikirjoituksiin, ja se on kirjoitettu vihittyjen pyhällä kielellä. Kirja toimii perustana Blavatskyn Salaiselle Opille, joka on yksi Teosofisen liikkeen tärkeimpiä teoksia. Blavatskyn mukaan Dzyanin kahteentoista runoon sisältyy useita satoja säkeitä. Salaisen Opin toisen osan alussa hän toistaa niistä 49.
Dzyanin kirjan olemassaolosta ei ole muuta todistusaineistoa kuin Blavatskyn väitteet.


title: Louis Vierne

text: Louis Victor Jules Vierne ( 8. lokakuuta 1870 Poitiers, Ranska – 2. kesäkuuta 1937 Pariisi) oli ranskalainen säveltäjä ja urkuri. Hän toimi Pariisin Pariisin Notre-Damen pääurkurin (Organiste titulaire du grand-orgue) elinikäisessä virassa 21. toukokuuta 1900 alkaen.


title: Louis Vierne

text: Louis Vierne syntyi Poitiers'ssa lähes sokeana (cataracta congenita). Perhe muutti aluksi Pariisiin, sitten Lilleen ja takaisin Pariisin. Vierne sai seitsenvuotiaana tehdyn leikkauksen jälkeen näkönsä osittain voidakseen opiskella musiikkia. Hän oli aluksi César Franckin yksityisoppilaana ja tämän kuoltua Pariisin Konservatoriossa Charles-Marie Widorin urkuluokalla. Hän pääsi pian Widorin apulaiseksi Pariisin Saint-Sulpice-kirkkoon. Siellä sijaitsivat Ranskan suurimmat, Aristide Cavaillé-Collin uudelleen rakentamat urut. Viernen vastoinkäymisten täyttämän elämän suurin voitto oli valinta Pariisin Notre-Damen katedraalin pääurkuriksi.


title: Louis Vierne

text: Vierne asui levottomat vuodet 1915–1920 Sveitsissä. Hän konsertoi vuosina 1924–1925 kahteen otteeseen Englannissa, missä kantaesitti viidennen urkusinfoniansa Lontoon Westminster Abbeyssa, ja vuonna 1927 hän teki neljän kuukauden kiertueen Yhdysvaltoihin ja Kanadaan.


title: Louis Vierne

text: Vuonna 1898 solmittu avioliitto Arlette Taskinin kanssa kesti vain vajaat kymmenen vuotta. Avioeron jälkeen Viernellä oli kumppanina laulaja Jeanne Montjovet ja Sveitsin ajan jälkeen nuori laulaja Madeleine Richepin. Avioliitosta syntynyt nuorempi poika André menehtyi kymmenvuotiaana ja vanhempi poika Jacques kaatui rintamalla vain 17-vuotiaana. Myös hänen Pariisin Notre-Dame-des-Champs-kirkon urkurina toiminut veljensä René Vierne kaatui rintamalla. Toinen veli Edouard kuoli vuonna 1926.


title: Louis Vierne

text: Viernen omien sanojen mukaan Notre-Damen maagiset urut olivat ainoa inspiraation lähde hänen loppuelämänsä aikana. Hän oli lähes sokea, sillä synnynnäisen kaihin lisäksi silmissä oli glaukooma. Myös sydän oireili, mikä aiheutti ennenaikaisen kuoleman. Kuolemakin oli dramaattinen. Kesäkuun 2. päivän konsertin viimeisenä numerona oli "Stèle pour un enfant défunt" (Lapsen hautakivi) teoksesta "Triptyque", ja säveltäjä ryhtyi vielä rekisteröimään urkuja tavanmukaista improvisaatiota varten, kun hän lyyhistyi urkujen koskettimille.


title: Louis Vierne

text: Viernen tuotanto on pääasiassa urkumusiikkia. 60 opuksesta vain 17 on jotakin muuta. Merkittävimmät urkuteokset ovat myös kuoron sisältävän "Juhlamessun" (Messe Solennelle) ohella kuusi urkusinfoniaa. Ensimmäinen sinfonia on Notre Damea edeltävältä ajalta ja saanut vaikutteita Widorilta. Se on kuusiosainen, kun muut ovat viisiosaisia. Toinen sinfonia on saanut vaikutteita César Franckin koraaleista. Kolmas sinfonia on intensiivisin, ja sitä esitetään eniten. Neljäs sinfonia on melankolinen, ja Vierne sävelsi sen elämänsä vaikeimpien vuosien aikana. Viides sinfonia ei käsittele musiikillista materiaalia sinfonisesti vaan pikemminkin Wagnerin johtoaiheiden tapaan.


title: Louis Vierne

text: Varsin vaihtelevaa ja arvoituksellista musiikkia sisältyy 24 Fantasiakappaleesen (Pièces de Fantaisie), jotka on jaettu neljäksi sarjaksi. Joka sarjan rakenne on sama kuin messun: Entrée - Introït - Offertoire - Élévation - Communion - Sortie. Toisaalta kukin sarja voisi olla pieni urkusinfonia. Säveltäjän ajatus lienee ollut, että harjoitellessaan näitä kappaleita tulevat urkurit saisivat samalla tuntuman messuun.


title: Louis Vierne

text: Kappaleista tunnetuin on kolmannen sarjan päättävä Westminsterin kellot ("Carillon de Westminster"), jossa Lontoon Big Benin teemaa on muunnettu melodisemmaksi. Notre Damen katedraalin demonisiin veistoksiin liittyy läheisesti neljännen sarjan Syöksykouruja ja epäsikiöitä ("Gargouilles et Chimères"). Toisen sarjan Virvatulia ("Feux follets"), kolmannen Aaveita ("Fantômes") sekä neljännen Merenneitoja ("Naïades") ovat liukuneet kauaksi perinteistä urkumusiikista.


title: Louis Vierne

text: Urkuharmonillakin soitettavaksi sopivat vaatimattomammat 24 vapaan tyylin kappaletta. Näihin sisältyy urkuriveljelle René Viernelle omistettu viehättävä "Carillon (de Longpont)". Longpont on kunta Aisnen departementissa Villers-Cotterêts'n ja Soissonsin välillä, ja vieraillessaan siellä Vierne ihastui siellä olleen kappelin kellojen sointiin. Hän ei myöhemmin enää tunnistanut sitä, koska yksi kelloista oli vaihdettu.


title: Fasil Ghebbi

text: Fasil Ghebbi on vanha linnoituskaupunki nykyisen Gondarin kaupungin alueella Etiopiassa. Se rakennettiin 1500- ja 1600-lukujen aikana Etiopian hallitsijan sadekauden asuinpaikaksi. Fasil Ghebbi kuuluu nykyään UNESCOn maailmanperintöluetteloon.


title: Fasil Ghebbi

text: Kaupunki sijaitsee 2 208 metrin korkeudessa ja sitä ympäröi 900 metriä pikä muuri. Siellä sijaitsee palatseja, kirkkoja, luostareita ja useita julkisia sekä yksityisiä rakennuksia. Kaupungin arkkitehtuuri on sekoitus hindu-, arabi- ja jesuuittojen tuomaa barokkivaikutusta.


title: Kimchi

text: Kimchi (, myös "gimchi" tai "kimchee") on kiinankaalista tai muista kasviksista hapatettu korealainen ruokalaji. Tulisuuden ja punaisen värin kimchi saa mausteista, kuten chileistä, sipulista, valkosipulista, retiisistä ja inkivääristä. Kimchin kaltaisia ruokalajeja on tehty jo ensimmäisellä vuosituhannella jaa. ja nykymuodossaan se yleistyi 1600-luvulta lähtien. Kimchi on osa korealaista identiteettiä ja myös Etelä-Korean kansallisruoka. Kimchintekokausi eli "kimjang" siihen liittyvine tapoineen on osa Unescon aineettoman kulttuuriperinnön luetteloa.


title: Kimchi

text: Tunnetuin kimchi on "baechu kimchi", tulinen kiinankaalista valmistettu kimchi. Ennen kiinankaalin yleistymistä kimchi tehtiin retikasta.


title: Kimchi

text: Soulin kimchimuseon luetteloissa on 187 kimchilajia. Ne on jaoteltu vuodenajan, alueen ja raaka-aineiden mukaan. Eräitä lajeja ovat paloitellusta retikasta tehty "kkakdugi"; chilin, valkosipulin ja kalakastikkeen kanssa valmistettu kiinankaalikimchi "baechu kimchi"; kiinankaalista ja retikasta sekä nesteen, viipaloidun omenan ja päärynän kanssa tehty "nabak kimchi"; nuorista retikanaluista valmistettu "yeolmu kimchi"; isommista retikoista valmistettu "chong gak"; sekä kurkuista tehty "oi sobag".


title: Kimchi

text: Kimchiin käytettävät hapatetut merenelävät, valkosipuli ja suola ostetaan kesällä, chilinpalot varhain syksyllä, ja kiinankaali ja retikka talven ensimmäisinä päivinä. Maalla kasvikset kasvatetaan usein itse. Pohjoisessa kasviksiin lisätään pääsääntöisesti vähemmän suolaa ja enemmän vettä kuin etelässä, missä sekaan laitetaan kaikenlaisia mereneläviä.


title: Kimchi

text: Kimchissä on voimakas haju. Sen vuoksi esimerkiksi lentokentillä myydään ilmatiiviisti pakattua kimchiä.


title: Kimchi

text: Kimchin valmistuksessa kiinankaali liotetaan suolaliemessä, huuhdellaan ja kuivataan punotun siivilän päällä. Sen jälkeen sitä hierotaan mausteseoksessa, ja se säilötään saviruukkuun. Ruukku kaivetaan maahan olkisäkkiin käärittynä ja sahanpurun peittämänä. Purkin suu jää hiukan maanpinnan yläpuolelle, koska se vajoaa maan jäätyessä.


title: Kimchi

text: Kimchintekokausi eli "kimjang" alkaa Koreassa talven ensimmäisinä päivinä loka–marraskuussa. Perheissä valmistetaan silloin suuria määriä kimchiä, joka säilötään joko saviastioihin maan sisään tai tarkoitukseen varattuun jääkaappiin. Talven kimchit valmistetaan talkootyöllä. Kimjangin aikana sukulaiset ja naapurit kokoontuvat taloon ja auttavat emäntää suuren kimchimäärän valmistamisessa. Kunkin talon emännällä on oma reseptinsä, joka periytyy tyttärille. Kaikille osallistujille jaetaan heti osa talon kimchistä omiin koteihinsa hapattumaan. Kun yhden talon kimchi on valmis, siirrytään seuraavaan taloon.


title: Kimchi

text: Talvisin kimchiä syödään valkoisen riisin kanssa. Kevään lähestyessä kimchiä käytetään myös ruokien raaka-aineena, esimerkiksi pataruoissa, suolaisissa lätyissä, keitoissa, munakkaissa tai riisin kanssa paistettuna. Kimchiä käytetään myös pizzoissa ja hampurilaisissa.


title: Kimchi

text: Koreassa tuotetaan vuosittain noin 150 000 tonnia kimchiä. Samasta määrästä noin 100 000 tonnia on kiinankaalista valmistettua kimchiä ja lopun valmistamiseen on käytetty muita kasviksia. Koreassa on noin 600 kimchiä tuottavaa yritystä ja kimchimarkkinoiden arvo on noin 5 triljoonaa wonia (5 miljardia dollaria) vuosittain. Koreassa tuotetun kimchin osuus ulkomaiden kulutuksesta on pieni. Kimchimarkkinoiden arvo ulkomailla on arvioitu olevan noin miljardi dollaria ja tästä summasta noin 10 % on tuotettu Koreassa. Japanin osuus kimchimarkkinoista oli vuonna 2008 noin 700 miljoonaa dollaria, josta Koreassa on tuotettu noin 20 %. Yhdysvaltojen, Taiwanin ja Kiinan markkinoiden arvo on yhteensä noin 100 miljoonaa dollaria. Koreassa tuotetun kimchin osuus Yhdysvaltojen ja Taiwanin markkinoista on 5 % ja 10 %, mutta Kiina tuo Koreasta ja Japanista lähes 95% kimchistään.


title: Kimchi

text: Kimchi on todennäköisesti ollut tärkeä ruokalaji jo maatalouden alkuajoista alkaen. Kimchi ja hapatetut vihannekset muodostivat erityisen tärkeän osan ruokavaliota talvisin, jolloin tuoreita vihanneksia ei ollut saatavilla. Hapatetun kimchin sanotaan säilyttävän tuoreen kasviksen kaikki ravinteet. Hapateut ruokalajit alkoivat yleistyä Koreassa, Kiinassa ja Japanissa 400- ja 600-lukujen välisenä aikana. Kiinalaiset tekstit 400-luvulta luettelevat useita eri säilöttyjä ruokalajeja ja japanilainen puukaiverrus 700-luvulta luettelee eri ruokalajeja, joiden mukana on hapatettu kurkku ja riisileseet. Ruuan hapatuksen voidaan olettaa levinneen Kiinan kautta Koreaan ja sieltä edelleen Japaniin. Ensimmäinen historiallinen merkintä kimchistä on kuitenkin Goryeo-dynastian aikana eläneen runoilija Lee Kyu-bon (1168–1241) teoksissa.


title: Kimchi

text: Nykyisenlaisen kimchin perusosien, eli kiinankaalin, chilin ja jeotgalin käyttö yleistyivät kimchin raaka-aineina kuitenkin vasta 1600-luvulta lähtien. Kiinankaalin viljely yleistyi 1500-luvulla ja chilin uskotaan saapuneen koreaan Japanista Japanin Koreaan suuntautuneiden hyökkäyksien aikaan vuosina 1592–1598. Kimchissä sen käyttö yleistyi jonkin verran myöhemmin, koska sen käyttökelpoisuutta maustamisessa ei heti ymmärretty. Ensimmäinen maininta kiinankaalista ja chilistä kimchissä on teoksesta vuodelta 1766, jossa luetellaan 20 erilaista kimchityyppiä. Toisessa teoksessa vuodelta 1809 neuvotaan, miten jeotgalia käytetään kimchin valmistuksessa. Tapa oli aloitettu 1700-luvun puolivälin paikkeilla.


title: Kimchi

text: Kimchin teollinen tuotanto alkoi Vietnamin sodan aikana, kun Etelä-Korean presidentti pyysi yhdysvaltalaisilta apua kimchin toimittamisessa Vietnamissa taisteleville joukoilleen.


title: Kimchi

text: Entisaikoina säilötty kimchi oli korealaisille vielä elintärkeää, ja dynastianaikainen perhe tarvitsi talvesta selvitäkseen kahdeksan ruukullista kimchiä. Vielä toisen maailmansodan jälkeen jotkin yhtiöt jakoivat kimjang-bonuksia perheille. Nykyisin kimchi on tärkeää perheen yhteenkuuluvuuden tunteen luomisessa ja lasten kasvattamisessa korealaiseen kulttuuriin. Eteläkorealaisperheistä yhä 80 prosenttia viettää kimjangia.


title: Kimchi

text: Etelä-Koreassa kimchiä kulutetaan vuodessa 18 kilogrammaa henkeä kohti. Kimchi on Etelä-Korean kansallisruoka. Kimchi on korealaisille tärkeä itsenäisyyden symboli ja tapa erottautua etenkin mahtavasta läntisestä naapurista Kiinasta. Kimchintekokausi eli "kimjang" liitettiin vuonna 2013 Unescon aineettoman kulttuuriperinnön luetteloon.


title: Kimchi

text: Etelä-Koreassa on herätty suojelemaan maan kansallisruokaa. Kimchiä viedään Etelä-Koreasta muun muassa Japaniin, Kiinaan ja Thaimaahan. Kaikissa näissä maissa valmistetaan ruokalajista myös paikallisia versioita. Japanissa kimchiä valmistetaan käymisen sijaan tuottamalla vastaava maku keinotekoisesti, esimerkiksi lisäämällä sitruuna- tai maitohappoa. Etelä-Korea vetosikin Maailman terveysjärjestön ja YK:n elintarvike- ja maatalousjärjestön alla toimivaan Codex Alimentarius -toimikuntaan, jotta se loisi kansainvälisen standardin säätelemään kimchi-nimikkeellä myytävien ruokien valmistusta, jotta nimeä voitaisiin käyttää vain perinteiseen tapaan fermentoimalla valmistetuista ruuista. Standardi astui voimaan vuonna 2001.


title: Kimchi

text: Gwangjussa niemimaan eteläkärjessä järjestetään vuosittainen kimchifestivaali.


title: Cargolux

text: Cargolux on luxemburgilainen vuonna 1970 perustettu lentoyhtiö. Se on yksi Euroopan suurimmista rahtilentoyhtiöistä.


title: Cargolux

text:
Cargoluxin rahtipalvelut kattavat seuraavat kohteet (tammikuussa 2005):
Heinäkuussa 2015:Tammikuussa 2006 Shanghain Pudongin kansainväliselle lentoasemalle pysäköidyn lentokoneen nokkapyörä vetäytyi takaisin koneen sisään. Kukaan ei loukkaantunut onnettomuudessa.


title: Seasons End

text: Seasons End on Marillionin viides studioalbumi ja ensimmäinen, jossa laulajana toimii Steve Hogarth. Lähes koko albumi oli jo valmis kun Steve liittyi yhtyeeseen, joten vain muutamassa kappaleessa on hänen kirjoittamaansa materiaalia. Seasons End Tour on Marillionin suurin Hogarthin aikainen kiertue.


title: Seasons End

text: Albumin kannessa on viittauksia Marillionin aiempiin kansiin. Kameleontti, joka on esiintynyt myös kaikissa aiemmissa kansikuvissa, tavataan Seasons Endillä viimeistä kertaa. Kannen teemana on käytetty neljää elementtiä: maata, ilmaa, tulta ja vettä.Vuoden 1997 uudelleenjulkaisulla on lisäksi seuraavat kappaleet toisella CD:llä:


title: Curie-piste

text: Curie-piste T (myös Curien lämpötila ja Curie-lämpötila) on Pierre Curien mukaan nimetty lämpötila, jossa ferromagneettinen aine muuttuu paramagneettiseksi. Curien pisteessä tapahtuu toisen kertaluvun faasitransitio. Esimerkiksi ferromagneettisen raudan Curie-piste on noin 770 °C ja nikkelin 358 °C. Curie-pistettä korkeammissa lämpötiloissa magneettikenttä ei vedä niitä enää voimakkaasti puoleensa.


title: Curie-piste

text: Curien lämpötila esiintyy muun muassa paramagneettisten aineiden Curien–Weissin laissa


title: Curie-piste

text: missä formula_2 on lämpötila, formula_3 on Curien vakio, formula_4 on paramagneettisen aineen magneettinen suskeptibiliteetti ja formula_5 on Curien lämpötila. Laki pätee reilusti Curie-pistettä suuremmissa lämpötiloissa.


title: Curie-piste

text: Vain hieman Curie-pisteen yläpuolella (formula_6) suskeptibiliteetti käyttäytyy eri tavalla johtuen "kriittisistä fluktuaatioista". Nämä termodynaamiset fluktuaatiot johtavat siihen, ettei atomin dipolimomenttia voi kuvata sen keskiarvolla. Suskeptibiliteetin kriittiselle käyttäytymiselle pätee


title: Curie-piste

text: missä "kriittinen eksponentti" formula_8 on 4/3.


title: Air Livonia

text: Air Livonia oli virolainen lentoyhtiö, joka operoi säännöllistä liikennettä mm. Pärnusta Kuressaareen. Yhtiön kotikenttänä toimi Pärnun lentoasema.Air Livonia lensi säännöllisesti seuraaviin kohteisiin (helmikuu 2005):Lennot päättyivät 30. huhtikuuta 2006.


title: Air Livonia

text: Air Livonian laivastoon kuuluivat seuraavat konetyypit:


title: Flavius Bauto

text: Flavius Bauto (k. 388) oli frankkilainen magister militum eli Rooman sotavoimien komentaja. Vuonna 385 hän oli lisäksi konsuli. Myös hänen pojastaan Arbogastista tuli magister militum.


title: Mihail Bahtin

text:
Mihail Mihailovitš Bahtin (; 17. marraskuuta 1895 Orel, Venäjä – 7. maaliskuuta 1975 Moskova, Neuvostoliitto) oli neuvostoliittolainen kirjallisuudentutkija. Hänet tunnetaan varsinkin Fjodor Dostojevskin poetiikkaa, romaanilajia sekä François Rabelais'ta koskevista tutkimuksistaan.
Bahtin syntyi aatelisperheeseen Orelissa. Hänen isänsä oli pankinjohtaja, joka toimi useissa kaupungeissa. Siksi Bahtin vietti varhaislapsuutensa Orelissa, Vilnassa ja sitten Odessassa, jossa hänen on sanottu opiskelleen Odessan yliopiston historiallis-filosofisessa tiedekunnassa.


title: Mihail Bahtin

text:
Hän siirtyi myöhemmin veljensä Nikolain kanssa Pietarin yliopistoon. Siellä Bahtiniin vaikutti suuresti klassisisti F. F. Zelinski, jonka teoksissa on Bahtinin esiin nostamien käsitteiden perustat. Bahtin suoritti loppuun opintonsa vuonna 1918 ja muutti Länsi-Venäjälle Pihkovan alueelle pieneen Nevelin kaupunkiin, jossa hän toimi kaksi vuotta opettajana. Tuona aikana muodostui ensimmäinen ”Bahtinin piiri”. Ryhmä koostui intellektuelleista, joilla oli erilaisia kiinnostuksen kohteita mutta joiden lempipuuhaa oli keskustelu erilaisista kirjallisuuden, uskonnon ja politiikan aiheista. Tähän ryhmään kuuluivat Valentin Vološinov ja myöhemmin mukaan Vitebskissä liittynyt P. N. Medvedev. Useimmin keskusteltu aihe oli saksalainen filosofia, ja näistä ajoista alkaen Bahtin piti itseään enemmän filosofian kuin kirjallisuuden tutkijana. Nevelissä Bahtin työskenteli myös laajan moraalifilosofiaa koskevan teoksen parissa, jota ei ole julkaistu kokonaan. Pieni osa teoksesta julkaistiin kuitenkin vuonna 1919 otsikolla "Taide ja vastuu". Se oli Bahtinin ensimmäinen julkaistu teos. Bahtin siirtyi vuonna 1920 Vitebskiin. Siellä hän meni vuonna 1921 naimisiin Elena Aleksandrovna Okolovitsin kanssa. Myöhemmin vuonna 1923 Bahtinilla todettiin luumätä, jonka vuoksi hänen toinen jalkansa jouduttiin amputoimaan vuonna 1938. Sairaus hidasti hänen tuotteliaisuuttaan ja invalidisoi hänet.
Bahtin muutti 1924 Leningradiin ja meni töihin Historialliseen instituuttiin, jossa hän neuvoi Valtion kustantamoa. Siinä vaiheessa Bahtin päätti julkaista kirjoittamansa artikkelin, mutta juuri ennen kuin ”Kysymyksestä estetiikan metodologiasta kirjallisissa teoksissa” piti ilmestyä, lehti, jonka oli tarkoitus julkaista artikkeli, lakkasi ilmestymästä. Kirjoitus julkaistiin lopulta 51 vuotta myöhemmin. Käsikirjoitusten torjunta ja katoaminen vaivasi Bahtinia koko hänen uransa ajan. Vuonna 1929 julkaistiin Bahtinin ensimmäinen, pääteos "Dostojevskin taiteen ongelmia". Siinä Bahtin toi esille dialogisuuden käsitteen. Juuri kun tämä mullistava kirja tuli julkisuuteen, Bahtinia syytettiin osallistumisesta ortodoksisen seurakunnan maanalaiseen liikkeeseen. Tämän syytteen totuudenmukaisuudesta ei ole tietoa. Bahtin tuomittiin ensin karkotettavaksi Siperiaan, mutta tuomiota muutettiin myöhemmin sillä perusteella, että heikentyneessä terveydentilassa se aiheuttaisi hänen kuolemansa. Sen sijaan hänet lähetettiin kuudeksi vuodeksi ”sisäiseen karkotukseen” Kazakstaniin.


title: Mihail Bahtin

text: Siperiaan karkottamisen taustalla oli Stalinin bolsevikkihallinnon yhä voimakkaampi halu tukahduttaa sitä sivistyneistöä, joka ei suostunut puoluekantaiseen toimintaan. Neuvostoliiton koulutuksesta vastaava komissaari eli opetusministeri Anatoli Lunatšarski kirjoitti innostuneen arvostelun Bahtinin kirjasta, mutta teoksen ilmestymishetkellä 1929 kirjoittaja oli kuitenkin jo pidätetty. Useiden Bahtinin teosten toimittaja ja kääntäjä Caryl Emerson toteaa, että Lunatšarskin arvostelu ei riittänyt estämään Bahtinin karkotusta Siperiaan, mutta luultavasti se ehkäisi pahemman kohtalon.


title: Mihail Bahtin

text: Bahtin vietti kirjanpitäjänä Qostanayssa kuusi vuotta kirjoittaen sinä aikana useita tärkeitä esseitä, joiden joukossa on ”Romaanin diskurssi”. Vuonna 1936 hän opetti kursseja Mordvan pedagogisessa instituutissa Saranskissa. Hän katosi epämääräisenä henkilönä julkisuudesta maaseutukorkeakoulussa ja opetti vain satunnaisesti. Vuonna 1937 Bahtin muutti Kimryyn, joka sijaitsee parin sadan kilometrin päässä Moskovasta Tverin alueella. Siellä Bahtin sai valmiiksi työn alla olleen kirjan, joka käsittelee saksalaista 1700-luvun romaania. Teos hyväksyttiin myöhemmin Sovetski Pisatel -kustantamon julkaistavaksi. Kirjan ainoa käsikirjoitus kuitenkin katosi Saksan hyökkäyksen aiheuttamassa sekasorrossa.


title: Mihail Bahtin

text: Jalan amputoinnin jälkeen vuonna 1938 Bahtinin terveys koheni ja hän tuli tuotteliaammaksi. Vuodesta 1940 toisen maailmansodan loppuun Bahtin asui Moskovassa, jossa hän esitti väitöskirjan Rabelaisista Gorkin maailmankirjallisuuden instituutille saadakseen oikeuden jatkotutkinnon arvonimeen, mutta väitöstä ei voitu puolustaa ennen sodan päättymistä. Vuosina 1946 ja 1949 hänen väitöskirjansa puolustus jakoi Moskovan tutkijat kahteen leiriin: virallisiin opponentteihin, jotka hyväksyivät omintakeisen ja ei-oikeaoppisen käsikirjoituksen, sekä niihin professoreihin, jotka vastustivat käsikirjoituksen hyväksymistä. Kirjan maanläheinen, anarkistinen aihe oli monien väittelyiden aihe, kunnes valtio puuttui asiaan. Valtion vahvistustoimisto kielsi Bahtinilta tohtorin arvonimen ja myönsi hänelle alemman arvon. Myöhemmin Bahtin kutsuttiin takaisin Saranskiin, jossa hän sai oppituolin Mordvan pedagogisen instituutin yleisen kirjallisuuden laitoksella. Kun instituutti muuttui vuonna 1957 opettajainkoulutusyksiköstä yliopistoksi, Bahtinista tuli Venäjän ja maailmankirjallisuuden laitoksen johtaja. Vuonna 1961 Bahtinin terveys heikkeni ja hänen oli pakko jäädä eläkkeelle. Hän muutti hoitoa saadakseen 1969 takaisin Moskovaan, jossa asui kuolemaansa, vuoteen 1975, asti.


title: Mihail Bahtin

text:
Bahtinin teokset ja ajatukset tulivat suosituiksi hänen kuolemansa jälkeen. Hän koki vaikeita olosuhteita ammatissaan aikana, jolloin tieto oli vaarallista ja siksi sitä piti usein piilottaa. Siksi nykyisin tarjolla oleva tieto hänestä on usein epätarkkaa. Se on epämääräistä myös siksi, että Bahtinin elämän aikana pääsy venäläisiin arkistotietoihin oli rajoitettu. Vasta arkistojen tultua julkisiksi tutkijat tajusivat, että monet asiat, joita he olettivat tietävänsä Bahtinin elämän yksityiskohdista, olivatkin virheellisiä tai jopa Bahtinin itsensä vääristämiä.
Kirjallisuus- ja romaaniteoriansa tueksi Bahtin analysoi varsinkin kahta kirjailijaa: Rabelais'ta ja Fjodor Dostojevskia. Teoksessaan "Dostojevskin poetiikan ongelmia" Bahtin luonnehtii Dostojevskin romaaneja polyfonisiksi rakennelmiksi, joista elämän monimuotoisuus välittyy koko monimutkaisuudessaan. Dostojevski hylkäsi monologisen kirjoittamistavan, joka oli aiemmin kanonisoitu romaanin muoto. Polyfonisen eli moniäänisen ilmaisun erityispiirteitä Bahtin korostaa dialogisuuden käsitteellä.


title: Mihail Bahtin

text: Bahtinin dialogisuuden käsitettä esitteli Julia Kristeva tutkimuksessaan "Bakhtine, le mot, le dialogue et le roman" (Bahtin, sana, dialogi ja romaani). Sen mukaan kukin teksti sisältää jälkiä aikaisemmasta tekstistä. Kirjoituksen alta voidaan erottaa aiemmin pois pyyhityt jäljet: tekstin pintaa raaputtamalla tulevat näkyviin varhaisemmat tekstit ja muistiin tallentuneet aiemmat merkitykset, joiden kanssa uusi teksti käy dialogia. Kristeva käyttää dialogisuudesta myös käsitettä intertekstuaalisuus.